title: Phil Brown (alppihiihtäjä)

text: Brown kilpaili maailmancupissa ensimmäisen kerran Adelbodenin suurpujottelussa tammikuussa 2012. Maailmancupin pisteille hän pääsi ensimmäisen kerran Kranjska Goran suurpujottelussa maaliskuussa 2014 oltuaan 24:s. Parhaimmillaan hän on sijoittunut maailmancupissa 21:nneksi Söldenin suurpujottelussa lokakuussa 2014.


title: Ryan Stanton

text: Ryan Stanton (s. 20. heinäkuuta 1989) on kanadalainen jääkiekkoilija, joka pelaa NHL-seura Vancouver Canucksissa.


title: Ryan Stanton

text: Ennen ammattilaistasolle siirtymistä Stanton pelasi juniorikiekkoa WHL-joukkue Moose Jaw Warriorsissa. Hän debytoi WHL:ssä Brandon Wheat Kingsiä vastaan 8. maaliskuuta 2006 16-vuotiaana. 11. joulukuuta 2009 Stantonille kirjattiin neljä maalisyöttöä, kun hänen joukkueensa voitti Edmonton Oil Kingsin peräti lukemin 11–2. Hän voitti Moose Jaw Warriorsin puolustajien pistepörssin 40 pisteellään.


title: Ryan Stanton

text: 12. maaliskuuta 2010 Chicago Blackhawks teki varaamattoman vapaan agentin Stantonin kanssa kolmen vuoden tulokassopimuksen. Stanton pelasi Blackhawksin AHL:ssä pelaavassa farmijoukkue Rockford IceHogsissa. IceHogsissa hän teki debyyttinsä 6. maaliskuuta 2012 Houston Aerosia vastaan. IceHogs voitti ottelun 3–1. Ensimmäinen piste AHL:ssä syntyi 10. maaliskuuta San Antonio Rampagea vastaan 4–2 -tappioon päättyneessä ottelussa. Ammattilaisuran ensimmäinen maali syntyi IceHogsin hävitessä 4–3 Chicago Wolvesille 23. helmikuuta 2011.


title: Ryan Stanton

text: Kaudella 2010–2011 Stanton nimettiin IceHogsin eniten kehittyneeksi pelaajaksi. NHL-debyytti tapahtui seuraavalla kaudella 2012–2013 27. huhtikuuta 2013. Blackhawks voitti kaudella Stanley Cupin, mutta Stantonin pelattua vain yhden ottelun hänen nimeään ei kaiverrettu pokaaliin.


title: Ryan Stanton

text: Blackhawks asetti Stantonin waiver -listalle ennen kauden 2013–2014 alkua, josta Vancouver Canucks hänet poimi 30. syyskuuta 2013. Stanton teki ensimmäisen NHL-maalinsa 17. lokakuuta 2013 Buffalo Sabresia vastaan.


title: Erling Kaas

text: Erling Kaas (19. elokuuta 1915 Oslo – 17. kesäkuuta 1996 Kööpenhamina) oli norjalainen yleisurheilija.


title: Erling Kaas

text: Hän osallistui olympialaisiin kahdesti, vuosina 1948 ja 1952 seiväshypyssä. Hän edusti klubi IK Tjalve Oslo.


title: Erling Kaas

text: Kaas oli kahdeksankertainen Norjan mestari seiväshypyssä (1939, 1946–1952) ja pronssimitalisti vuosilta 1937–1938. Hän oli Norjan ennätysmies seiväshypyssä vuosina 1939–1960.


title: Erling Kaas

text: Hän oli naimisissa tanskalaisen Birthen kanssa.


title: Rinnat Safin

text: Rinnat Ibragimovitš Safin (, 29. elokuuta 1940 Tatarstanin ASNT – 22. lokakuuta 2014) oli Neuvostoliittoa edustanut ampumahiihtäjä, olympiavoittaja ja maailmanmestari.


title: Rinnat Safin

text: Safin voitti olympiakultaa Neuvostoliiton viestijoukkueessa Sapporossa 1972. Hän voitti viestissä lisäksi neljä maailmanmestaruutta ja yhden MM-hopean. Henkilökohtaisesta kilpailusta hän saavutti yhden MM-mitalin, hopean Zakopanesta 1969.


title: Rinnat Safin

text: Safin kuoli vuonna 2014, 74-vuotiaana.


title: Nick Holden

text: Nick Holden (s. 15. toukokuuta 1987) on kanadalainen jääkiekkoilija, joka pelaa NHL-seura Vegas Golden Knightsissa.


title: Nick Holden

text: Holden pelasi juniorikiekkoa WHL-joukkue Chilliwack Bruinsissa sekä AJHL-joukkueissa Camrose Kodiaks ja Sherwood Park Crusaders.


title: Nick Holden

text: Holden teki sopimuksen Columbus Blue Jacketsin kanssa varaamattomana pelaajana. Hän pelasi kaksi kautta AHL-joukkue Syracuse Crunchissa. NHL:ssä Holden debytoi Blue Jacketsissa kaudella 2010–2011, kun joukkue voitti 21. lokakuuta 2010 Anaheim Ducksin lukemin 3–1.


title: Nick Holden

text: NHL:n työsulkukaudella 2012–2013 Holden pelasi Blue Jacketsissa kaksi peliä, mutta oli lopun kaudesta AHL-yhteistyöseura Springfield Falconsissa. Hän teki 73 Falconsissa pelaamassaan ottelussa yhdeksän maalia ja 39 pistettä.


title: Nick Holden

text: 5. heinäkuuta 2013 Holden lähti Blue Jacketsin organisaatiosta kahden vuoden sopimuksella Colorado Avalancheen. Ensimmäisen Coloradossa pelaamansa harjoitusleirin jälkeen Holden onnistui yllättäen lunastamaan itselleen paikan Avalanchen NHL-kokoonpanossa. Holden oli sivussa kauden 11 ensimmäisestä ottelusta ennen kuin teki debyyttinsä Avalanchessa joukkueen voittaessa Dallas Starsin jatkoajalla lukemin 3–2 2. marraskuuta 2013. Ensimmäisen NHL-maalinsa Holden teki Washington Capitalsia vastaan 10. marraskuuta 2013. Kyseessä oli Coloradon voittomaali 4–1-voittoon päättyneessä ottelussa. Holden onnistui vakiinnuttamaan paikkansa Avalanchen siniviivalla ja 18. tammikuuta pelatussa pelissä Nashville Predatorsia vastaan hän teki uransa piste-ennätyksen tehden kaksi maalia ja syöttäen yhden. Hän myös taklasi yhdeksän kertaa, mikä on joukkueen kaikkien aikojen ennätys. Edellisen kerran kolmeen pisteeseen ja yhdeksään taklaukseen oli pystynyt vuonna 2001 Atlanta Thrashersin Jiří Šlégr. Holden sijoittui Avalanchen toiseksi parhaaksi puolustajaksi viimeistellessään kymmenen maalia vain 54 pelissä. Pudotuspeleissä hän teki kolme maalia ja syötti yhden Avalanchen tiputtua ensimmäisellä kierroksella.


title: Nick Holden

text: Holden teki Avalanchen kanssa kolmen vuoden mittaisen jatkosopimuksen 1. heinäkuuta 2014. 25. kesäkuuta 2016 hän siirtyi New York Rangersiin, joka antoi Avalanchelle vaihdossa neljännen kierroksen varausvuoron .


title: Nick Holden

text: Holden siirtyi Rangersista 20. helmikuuta 2018 Boston Bruinsiin, joka antoi Rangersille vaihdossa puolustaja Rob O'Garan sekä kolmannen kierroksen varausvuoron .


title: Rudolf Schmid (ohjaskelkkailija)

text: Rudolf Schmid (21. maaliskuuta 1951 Liezen – 21. lokakuuta 2014 Oberwart) oli itävaltalainen ohjaskelkkailija ja olympiamitalisti. Hänen isoveljensä Manfred Schmid on saman lajin olympiavoittaja.


title: Rudolf Schmid (ohjaskelkkailija)

text: Schmid voitti parikelkkailun olympiapronssia Innsbruckissa 1976 ja sijoittui yksinkelkkailussa yhdeksänneksi. Sapporon talviolympialaisissa 1972 Schmid sijoittui yksinkelkkailussa 16:nneksi ja parikelkkailussa yhdeksänneksi. Lisäksi hän voitti useita himmeämpiä mitaleita lajin maailman- ja euroopanmestaruuskilpailuissa.


title: Rudolf Schmid (ohjaskelkkailija)

text: Schmid kuoli pyöräilyonnettomuudessa Oberwartissa 21. lokakuuta 2014, 63-vuotiaana.


title: Jean-François Bérubé

text: Jean-François Bérubé (s. 13. heinäkuuta 1991) on kanadalainen jääkiekkoilija, joka pelaa AHL-joukkue Rockford IceHogsissa. Hän on Los Angeles Kingsin neljännen kierroksen varaus .


title: Jean-François Bérubé

text: Ennen ammattilaisuransa alkua Bérubé pelasi QMJHL-joukkue Montreal Juniorsissa. Nykyään hän pelaa AHL-joukkue Manchester Monarchsin aloittavana maalivahtina. 24. toukokuuta 2011 Los Angeles Kings ja Bérubé solmivat kolmen vuoden tulokassopimuksen.


title: Vincent LoVerde

text: Vincent LoVerde (s. 14. huhtikuuta 1989) on yhdysvaltalainen jääkiekkoilija, joka pelaa AHL-joukkue Ontario Reignissa.


title: Vincent LoVerde

text: 9. tammikuuta 2013 LoVerde lainattiin ECHL-joukkue Ontario Reignistä ylemmäs AHL:ssä pelaavaan yhteistyöseura Manchester Monarchsiin.


title: Vincent LoVerde

text: 21. elokuuta 2013 LoVerde teki yhden vuoden AHL-sopimuksen Monarchsin kanssa kaudeksi 2013–2014. Hän teki 70 pelissä 20 pistettä.


title: Vincent LoVerde

text: 16. toukokuuta 2014 LoVerde teki yksivuotisen sopimuksen Monarchsin NHL-yhteistyöseura Los Angeles Kingsin kanssa.


title: Samuli Kivelä

text: Samuli Kivelä (1. elokuuta 1973 Kemijärvi) on entinen suomalainen jääkiekkopuolustaja. Kivelä on Forssan Palloseuran kasvatti ja pelasikin seurassa suurimman osan urastaan.


title: Samuli Kivelä

text: Kivelä pelasi FPS:n riveissä ensimmäisen miesten pelinsä kaudella 1990–1991. Seuraavakin kausi toi mukanaan vain yhden miesten ottelun. Kaudella 1992–1993 Kivelä pelasikin FPS:in miesten joukkueessa 23 ottelua. Kausi toi mukanaa Kivelälle ensimmäisen maalin ja syöttöpisteen.


title: Samuli Kivelä

text: Kausi 1993–1994 toi Kivelällä I-divisioonassa 15 tehopistettä, mikä teki hänestä joukkueen tehokkaimman puolustajan. Samu Jalonen jäi Kivelästä vain pisteen päähän, mutta Jalonen pelasi 14 ottelua enemmän.


title: Samuli Kivelä

text: Kaudella Kivelä siirtyi FPS:stä jääkiekon SM-liigaseura Hämeenlinnan Pallokerhoon. Kivelä pelasi HPK:ssä kauden aikana 15 ottelua, joissa hän teki maalin ja antoi kaksi maalisyöttöä. HPK oli runkosarjan yhdeksäs eikä edennyt pudotuspeleihin.


title: Samuli Kivelä

text: Kivelän kausi 1994–1995 oli FPS:ssä loistava. Hän teki uuden yhden kauden piste-ennätyksensä (22 pistettä) ja oli jälleen joukkueen puolustajien pistepörssin toinen. Tällä kertaa Jalonen teki kolme pistettä enemmän, vaikka pelasi 16 ottelua vähemmän. Vuodet 1995–1997 oli Kivelälle pisteiden valoissa heikkoja: 68 ottelua toi mukanaan yhteensä vain 20 tehopistettä. Kauden 1996–1997 päätteeksi Kivelä pelasi ensikerran I-divisioonan pudotuspelejä.


title: Samuli Kivelä

text: Kaudeksi 1997–1998 Kivelä siirtyi Ruotsin Division 1-seura Kalix HF:ää. Kalixissa pelasi kyseisellä kaudella neljä muutakin suomalaista: maalivahti Timo Leinonen sekä puolustajat Tero Aaltonen, Matias Isomaa ja Tommi Juutilainen. Kausi Kalixissa toi Kivelellä kymmennen tehopistettä.


title: Samuli Kivelä

text: Kivelän ura Division 1:ssä jatkui myös kaudella 1998–1999, kun hän siirtyi Kiruna IF:n riveihin. Kaluxista Kirunaan siirtyi myös maalivahti Leinonen. Kivelä teki 14 tehopistettä, ollen tehokkain puolustaja ruotsalaisen Jan-Ove Mettävainion jälkeen.


title: Samuli Kivelä

text: Kivelä palasi Suomeen kaudeksi 1999–2000 ja sai uudeksi seurakseen jyväskyläläisen Diskoksen. Diskos pelasi myös I-divisioonassa. Kymmenessä ottelussa Kivelä onnistui tekemään vain kaksi pistettä ja siirtyikin kesken kauden takaisin FPS:ään. Loppukauden aikana Kivelä teki FPS:ssä 17 pistettä, ollen Riku Varjamon jälkeen tehokkain puolustaja.


title: Samuli Kivelä

text: I-divisioona muuttui Mestikseksi kaudella 2000–2001. Kausi oli Kivelän uran huonoimpia: hän teki ainoastaan yhdeksän pistettä 43:ssa pelaamassaan ottelussa ja hänen teholukemansa oli -28 mikä oli joukkueen selvästi huonoin.


title: Samuli Kivelä

text: Mestis-kausi 2001–2002 sen sijaan oli Kivelän parhaimpia, mutta myös viimeinen. Kivelä teki uuden yhden kauden piste-ennätyksensä, 27 pistettä. Kivelä ei kuitenkaan ollut vieläkää joukkueen tehokkain puolustaja, vaan Aki Heino onnistui tekemään kolme pistettä enemmän. Kivelän teholukemakin palasi plussan puolella, sen ollessa kauden päätyttyä +3. Kivelä onnistui tekemään myös ensimmäiset maalinsa ja pisteensä pudotuspeleissä, kun viidessä ottelussa hän kirjasi tehot 2+2. Hän oli pudotuspeleissä puolustajien pistepörssin kuudes ja tehokkain FPS:n puolustaja.


title: Samuli Kivelä

text: Kivelä pelasi urallaan I-divisoonassa 211 ottelua ja Mestiksessä 83 ottelua. FPS:än riveissä miesten otteluita kertyi yhteensä 284. Kivelä otti I-divisoonassa 269 rangaistusminuuttia, mikä riittää kaikkien aikojen tilastossa sijaan 69.


title: Samuli Kivelä

text: Kivelä on ainoa kemijärveläissyntyinen SM-liigassa pelannut jääkiekkoilija.


title: MTV-teatteri

text: MTV-teatteri oli Oy Mainos-TV-Reklam Ab:n vuonna 1965 perustama teatteritoimitus, joka tuotti suomalaisia televisionäytelmiä ja -sarjoja lähetettäväksi Mainos-TV:n ohjelmistossa. 1990-luvun lopulla yhtiön fiktiotuotanto tapahtui erillisessä MTV Draama Oy:ssä, kunnes se myytiin Jarowskijlle vuonna 2000.


title: MTV-teatteri

text: Mainostelevisioteatteri perustettiin elokuussa 1965 johtajanaan Ville Salminen ja ohjaajina Kaarlo Hiltunen, Veikko Kerttula, Ritva Nuutinen ja Pauli Virtanen. Dramaturgina toimi Eija-Elina Bergholm, ja ensimmäisiä näyttelijöitä olivat Ossi Elstelä, Kerttu Krohn, Martti Kuisma, Rolf Labbart, Pekka Laiho, Esko Mattila, Saara Pakkasvirta, Arja Pessa, Katriina Rinne, Sylva Rossi, Ville-Veikko Salminen ja Anita Sohlberg.


title: MTV-teatteri

text: Alkuvuosina MTV:n teatterituotanto painottui Yleisradion Televisioteatterin tavoin kansainvälisiin klassikkoteksteihin, kuten "Woyzeck" (1965) ja tv-sarja "Kunnon sotamies Svejkin seikkailuja" (1967). 1960-luvun lopun suosituimpia tuotantoja oli syksyllä 1969 ensiesitetty viisiosainen jännityssarja "Pidättekö ostereista".


title: MTV-teatteri

text: MTV-teatteri vähensi kiinnitettyjen näyttelijöidensä määrää 1960-luvun lopulla, kunnes viimeisetkin kuusi näyttelijää sanottiin irti lokakuussa 1970. He olivat Asta Backman, Martti Kuisma, Pertti Melasniemi, Saara Pakkasvirta, Katriina Rinne ja Sylva Rossi. Tuolloin toimitusjohtaja Pentti Hanski sanoi, ettei oma teatteri ole tavoittanut suunniteltua toiminnan laajuutta, vaan sen näyttelijät ovat työllistyneet 90-prosenttisesti muualla.


title: MTV-teatteri

text: 1970-luvulla MTV-teatteri teki aikakaudelle tyypillistä yhteiskunnallista draamaa, kuten "Takiaispallo" (1970), "Mummoni ja Mannerheim" (1971), "Se tavallinen tarina" (1972), "Simpauttaja" (1974), "Sosiaalityöntekijä Virtanen" (1976) ja "Hänen olivat linnut" (1976). MTV tuotti myös näyteltyjä lastensarjoja, kuten "Lehtori M" (1972), jonka pääosaa, lehtori Musaa, esitti Lasse Mårtenson. Ismo Sajakorpi käsikirjoitti ja ohjasi MTV:lle monen mieleen jääneitä jännityssarjoja kuten "Soittorasia" (1974) ja "Painajainen" (1988).


title: MTV-teatteri

text: 1980- ja 1990-luvuilla MTV:n draamatuotanto alkoi olla entistä viihteellisempää ja sarjapainotteisempaa. 1980-luvulla syntyivät muun muassa Veikko Huovisen teksteihin perustuvat minisarjat "Hamsterit" (1982), "Lyhyitä erikoisia" (1985) ja "Lentsu" (1990) sekä Neil Hardwickin käsikirjoittama ja ohjaama jännityssarja "Musta tuntuu" (1985).


title: MTV-teatteri

text: 1980-luvun lopun "Vihreän kullan maa" tavoitteli "Dallasin" ja "Dynastian" melodramaattista tyyliä. 1990-luvun suosikkisarjoja olivat "Ruusun aika" (1990–1991) ja "Puhtaat valkeat lakanat" (1993–1994). Vuosituhannen vaihteeseen tultaessa MTV:n oma teatterituotanto ajettiin alas ja draamatuotannot alettiin tilata ulkopuolisilta tuotantoyhtiöiltä, kuten Pearson Televisionin kanssa vuonna 1999 aloitettu saippuasarja "Salatut elämät". MTV-teatterin toimintaa jatkanut MTV Draama Oy myytiin Jarowskijlle vuonna 2000.


title: MTV-teatteri

text:
MTV-teatterin vakituisia näyttelijöitä olivat muiden muassa Katriina Rinne (1965-1990), Veikko Honkanen (1965-1986), Martti Kuisma (1965–1979), Ville-Veikko Salminen (1965-1979), Saara Pakkasvirta (1965–1973), Arja Pessa (1965-1979), Asta Backman (1968-1979) ja Hannu Huuska (1974–1989).
MTV:n draama- ja komediatuotantoa on julkaistu dvd-tallenteina sarjassa Suomiviihteen klassikot.


title: All Souls College

text: All Souls College on yksi Oxfordin yliopiston 38 collegesta. Se kouluttaa ainoastaan jatko-opiskelijoita.


title: All Souls College

text: Collegen perustivat 1430-luvulla Canterburyn arkkipiispa Henry Chichele ja kuningas Henrik VI.


title: All Souls College

text: Collegen pääsykoe tunnetaan maailman vaikeimpana. Yksi osa siitä on ollut tehtävä, jossa kirjoitetaan yhden arkin essee, jonka aiheena on yksi sana. Eri vuosina aiheina on ollut esimerkiksi Harha, Tyyli, Kaaos, Armo, Viattomuus ja Vesi. College luopui yhden sanan esseetehtävästä vuonna 2010. Pääsykokeessa on edelleen neljä kolmetuntista tehtävää, joista kaksi liittyy hakijan ilmoittamaan pääaineeseen, ja kaksi mittaa yleistietoa. Näiden kokeiden perusteella valitaan vuosittain kaksi jatko-opiskelijaa, jotka saavat seitsemäksi vuodeksi stipendin ja collegen jäsenyyden, joka antaa mahdollisuuden työskennellä yhdessä oman alansa huippujen kanssa.


title: Tähtisarja – 30 suosikkia (Jukka Kuoppamäki)

text: Tähtisarja – 30 suosikkia on Jukka Kuoppamäen elokuussa 2013 ilmestynyt kahden CD-levyn kokoelma-albumi. Se kuuluu Warner Music Finlandin Tähtisarja – 30 suosikkia -sarjaan.


title: We Want More (kokoelma)

text: We Want More on samannimisen televisiosarjan pohjalta 7. marraskuuta 2014 julkaistu kokoelmalevy.


title: Walldorf (Baden)

text: Walldorf on kaupunki Lounais-Saksassa, Baden-Württembergin osavaltiossa. Walldorf tunnetaan erityisesti ohjelmistovalmistaja SAP:n pääkonttorista.


title: Walldorf (Baden)

text: Walldorf sijaitsee Rhein-Neckar-Kreisin piirikunnassa, 14 km Heidelbergistä etelään ja 30 km Mannheimista kaakkoon. Walldorfin naapurikunnat ovat Wiesloch, Sandhausen, Leimen, Nußloch, St. Leon-Rot ja Reilingen. Hockenheimringin moottoriurheilurata sijaitsee 10 kilometrin päässä Walldorfista.


title: Walldorf (Baden)

text: Walldorf mainittiin ensimmäisen kerran 20. lokakuuta 770 Lorschin luostarin asiakirjoissa nimellä "Waltdorf". Arkeologisten löytöjen perusteella paikalla on asuttu paljon sitä aiemminkin.


title: Walldorf (Baden)

text: Walldorf kuului Kurpfalziin, mutta siirtyi 1803 osaksi Badenia. Erityisesti Mannheimin ja Karlsruhen yhdistävän Rheintalbahn-rautatien rakentaminen 1843 auttoi Walldorfia taloudellisessa kasvussa. Vuonna 1901 Walldorf sai kaupunkioikeudet.


title: Walldorf (Baden)

text: 1950-luvulla aloitettiin 85 hehtaarin teollisuusalueen rakentaminen. Vuoteen 1969 mennessä siellä oli sijainnut jo noin 70 yritystä. Vuonna 1977 myös SAP muutti pääkonttorinsa sinne.


title: Walldorf (Baden)

text: Vielä 1800-luvun lopulla Walldorfin talous perustui maatalouteen, kuten tupakan, humalan ja parsan viljelyyn. Nykyään Walldorf on yksi Saksan vauraimmista kaupungeista, ja siellä on työpaikkoja jopa enemmän kuin asukkaita, noin 18 500. Suurin työllistäjä on SAP, mutta myös painokoneyritys Heidelberger Druckmaschinen työllistää paljon ihmisiä.


title: Walldorf (Baden)

text: Walldorfista on kotoisin John Jacob Astor (1754–1833), joka muutti nuorena Yhdysvaltoihin ja rikastui pääasiassa kiinteistöillä ja turkiskaupalla. Hän oli aikoinaan Yhdysvaltojen rikkain mies. Walldorfin ja John Jacob Astorin mukaan on nimetty myös New Yorkissa sijaitseva Waldorf-Astoria Hotel.


title: SSBS S-3

text: "Tämä artikkeli kertoo ranskalaisesta keskimatkan strategisesta ydinohjuksesta. Amerikkalaisesta sotilaslentokoneesta, Lockheed S-3:sta on oma artikkeli."


title: SSBS S-3

text: SSBS S-3 (ransk. "Sol-Sol Balistique Stratégique") on ranskalainen keskimatkan ohjus, joka laukaistiin siilosta. Se saapui vuonna 1980 korvaamaan vanhentuvaa, 1960-luvulla käyttöön tullutta SSBS S-2 ohjustyyppiä, S-2:n tuhovoima oli 120 kilotonnia. Tämän strategisen ohjusaseen kehitystyöt aloitettiin vuonna 1973. S-3:n kantama on noin 3 500 km, ja sen lämpöydinkärjen voimakkuus oli 1 - 1,2 megatonnia. Uuden ydinasesopimuksen myötä, Ranska joutui purkamaan nämä aseet vuodesta 1996 lukien. Ohjuksen suuntaus toimi inertiasuunnistuksella ja se oli kaksivaiheinen sekä kiinteätä ajoainetta käyttävä. Laukaisumassa oli 25 800 kg. Ohjuksen läpimitta oli 1,5 metriä (150 cm) ja pituus 13,7 metriä. SSBS S-3 -ohjustyypin valmistaja on Aérospatiale.


title: SSBS S-3

text: Tämän asetyypin korvasivat pitkän kantaman strategiset MIRV-monikärkiohjukset. Ne voidaan laukaista ydinsukellusveneistä, joita Ranskan laivastolla on 4 kpl. M-45 & M-51 ohjustyypit lienevät käytössä aina 2040-vuosikymmenelle saakka. Niissä yksi ohjus sisältää 6x 150 kT tehoista ydinkärkeä. Ohjuksia on 16 kpl aina yhtä venettä kohden.


title: Turtles-mutanttikilpikonnat (3. tuotantokausi)

text: Teini-ikäisten mutanttininjakilpikonnien 3.kauden jaksokuvaukset.


title: Grand Rapids Drive

text: Grand Rapids Drive on koripalloseura Michiganin Walkerista. Se pelaa D-liigassa ja toimii NBA-seura Detroit Pistonsin farmijoukkueena.


title: Canton Charge

text: Canton Charge on koripalloseura Ohion Cantonista. Se pelaa D-liigassa ja toimii NBA-seura Cleveland Cavaliersin farmijoukkueena.


title: Austin Spurs

text: Austin Spurs on koripalloseura Texasin Cedar Parkista. Se pelaa D-liigassa ja toimii NBA-seura San Antonio Spursin farmijoukkueena.


title: Austin Spurs

text: Spurs varasi vuoden 2014 varaustilaisuudessa yhdysvaltalais-suomalaisen Erik Murphyn.


title: Viron kansallinen sinfoniaorkesteri

text: Viron kansallinen sinfoniaorkesteri (, "ERSO") on Virossa toimiva vuonna 1926 perustettu sinfoniaorkesteri. Vuonna 2010 sen pääkapellimestariksi ja taiteelliseksi johtajaksi tuli Neeme Järvi. Aiempiin kapellimestareihin on lukeutunut Arvo Volmer. Orkesteri on levytyksillään saanut lukuisia palkintoja, kuten Grammyn vuonna 2004 Sibeliuksen kantaattien levytyksestä, joka julkaistiin Virgin Classics -levymerkillä ja jolla kapellimestarina toimi Paavo Järvi. Orkesteri sai Grammy-ehdokkuuden myös Frank Martinin "Golgotha"-oratorion levytyksestä Harmonia Mundilla. Orkesteri on levyttänyt myös monille muille levymerkeille; levytysten joukkoon kuuluu muun muassa Arvo Pärtin, Erkki-Sven Tüürin ja Eduard Tubinin teosten levytyksiä.


title: Viron kansallinen sinfoniaorkesteri

text: Viron kansallinen sinfoniaorkesteri on kiertänyt esiintymässä eri puolilla Eurooppaa, entisen Neuvostoliiton aluetta ja Yhdysvalloissa. Sen ohjelmisto ulottuu barokkimusiikista sen kantaesittämiin nykyteoksiin; orkesteri on esittänyt usein ensimmäisenä sellaisten virolaissäveltäjien kuin Pärtin, Tüürin, Tubinin, Eino Tambergin, Jaan Räätsin, Lepo Sumeran, Tõnu Kõrvitsin ja Helena Tulven teoksia. Festivaaleja, joilla orkesteri on esiintynyt, ovat olleet muiden muassa Tukholman Östersjöfestivalen ja Münchenin Europamusicale.


title: Matkamiehen virsi

text: Matkamiehen virsi on Jukka Kuoppamäen syyskuussa 2013 julkaistu gospel-tyylinen albumi. Se on sisällöltään sama levy kuin kuukautta myöhemmin ilmestynyt "Joutukaa sielut" sillä erolla, että kyseessä on akustinen demo. Fanit olivat jo pitkään toivoneet Kuoppamäeltä akustista, trubaduurihenkistä albumia, kuullakseen kappaleet niin kuin Kuoppamäki esittää ne kirkkokonserteissaan.


title: Matkamiehen virsi

text: Levy sisältää Kuoppamäen sävellyksiä Katekismuksen, Uuden testamentin ja virsikirjan teksteihin. Nimikappale ”Matkamiehen virsi” on omistettu Kuoppamäen pikkuveljelle, Mikko Kuoppamäelle. Päätösraita ”Feeniks” on syntynyt antamaan suomalaisille uskoa tulevaan yli kovien aikojen.


title: Matkamiehen virsi

text: Albumin julkaisi Unja Gospel -yhtiö, joka on Unja Recordsin gospel-musiikkiin keskittynyt levymerkki.


title: Dolbadarnin linna

text: Dolbadarn on keskiaikainen linna Walesin pohjoisosassa lähellä Snowdonia. Mitä luultavimmin sen rakennutti 1200-luvun alkupuolella suurinta osaa Walesista hallinnut Llywelyn Suuri. Llyn Peris -järven rannalla kohoavan kallioisen mäen laella seisova linna vartioi Eryrin vuoristoalueen läpäisevää Llanberisin solaa.


title: Dolbadarnin linna

text: Llywelyn Suuren pojanpoika Llywelyn ap Gruffudd vangitsi isoveljensä Owainin vuonna 1255 keskinäisen valtataistelun seurauksena, ja perimätiedon mukaan tämä vietti vankeusvuotensa juuri Dolbadarnissa, kunnes pääsi vapaaksi vuonna 1277 Llywelynin kärsittyä ensimmäisen tappionsa Englannin Edvard I:tä vastaan. Llywelynin kuoltua muutamaa vuotta myöhemmin hänen toinen veljensä Dafydd yritti vielä jatkaa vastarintaa Dolbadarnista käsin, mutta vuonna 1283 englantilaiset vangitsivat ja teloittivat hänet. Edward I säilytti Dolbadarnin käytössä ja sitä kunnostettiin vielä 1303–1304, mutta sotahistoriallista merkitystä sillä ei enää ollut.


title: Dolbadarnin linna

text: J. M. W. Turner on ikuistanut Dolbadarnin erääseen maalaukseensa, jonka etualalla Owain ap Gruffuddia talutetaan kohti vankeuttaan.


title: Sorvalin hautausmaa

text: Sorvalin hautausmaa (, "Sorvalskoje kladbištše") on Viipurissa Sorvalin saaressa sijaitseva hautausmaa. Usean viipurilaisen seurakunnan käytössä ollut alue otettiin käyttöön vuonna 1798 ja se hylättiin jatkosodan jälkeen, jolloin kaupunki menetettiin Neuvostoliittolle kokonaan. Hautausmaa on vuosikymmenten aikana päässyt pahoin rappeutumaan ja siellä olleita muistomerkkejä on myös runsaasti tuhoutunut. Sorvalia on kunnostettu laajemmin vuonna 2007, mutta yksittäisiä muistomerkkejä restauroidaan säännöllisesti.


title: Sorvalin hautausmaa

text: Hautausmaa sijaitsee saaren itäosassa Sorvalia halkovan maantien ja Saunalahti-nimisen merenlahden välissä. Se syntyi, kun Venäjän senaatti vuonna 1772 kielsi kirkkoihin hautaamisen. Sopiva paikka löydettiin jo 1770-luvulla Monrepos'n kartanon mailta, jolloin alue myös jaettiin suomalaiseen, saksalaiseen ja venäläiseen osaan. Varsinainen hautaaminen alkoi kuitenkin vasta vuonna 1798. Maa-alueen tarkempi lohkominen kaupungin eri kirkkokuntia ja kansallisuuksia edustaneita seurakuntia varten suoritettiin 1801. Isoimman alueen sai eteläpäästä Viipurin ortodoksinen seurakunta ja sen jälkeen tulivat järjestyksessä Viipurin kaupungin ruotsalainen seurakunta, Viipurin maa- ja kaupunkiseurakunta sekä Viipurin saksalais-ruotsalainen seurakunta. Myös juutalaisella seurakunnalla ja islaminuskoisilla tataareilla oli Sorvalissa omat pienemmät hautausmaansa, mutta niitä ei jostakin syystä merkitty karttoihin. Roomalaiskatolisilla ei Viipurissa ollut omaa hautausmaata.


title: Sorvalin hautausmaa

text: Sorvalin hautausmaata laajennettiin ensimmäisen kerran 1800-luvun puolivälissä. Ortodoksisen alueen sisäänkäynnille rakennettiin samassa yhteydessä lain edellyttämä paarihuone, jossa suoritettiin myös ruumiinavauksia. Vuonna 1888 ortodoksiselle hautausmaalle valmistui puurakenteinen Uspenskin kirkko, jonka omisti Venäjän armeija. Se oli käytössä myös Suomen itsenäistymisen jälkeen, mutta tuhoutui myöhemmin jatkosodan aikana. Kirkon paikalla on nykyään muistokivi. Luterilaisilla ei Sorvalin hautausmaalla milloinkaan ollut omaa siunauskappelia. 1900-luvun alkuvuosina suomalaisten määrä kasvoi Viipurissa runsaasti ja vuonna 1924 suomalaista aluetta laajennettiin Saunalahden rantaan päin arkkitehti Otto-Iivari Meurmanin suunnitelmien mukaan. Laajennuksen myötä hautausmaan koko kasvoi 4,2 hehtaarista noin seitsemään.


title: Sorvalin hautausmaa

text: Viimeinen hautaus Sorvaliin tehtiin 11. kesäkuuta 1944, yhdeksän päivää ennen kuin suomalaiset joukot jättivät Viipurin. Kaupungin siirryttyä Neuvostoliiton haltuun Sorvalin hautausmaa hylättiin lopullisesti. Joidenkin tietojen mukaan hautausmaalta oli jo välirauhan aikana otettu hautamuistomerkkejä, aitoja ja portteja romuraudaksi. Sotavuosien jälkeen kivisiä muistomerkkejä vietiin muun muassa rakennusmateriaaliksi ja niitä otettiin myös uusiokäyttöön. 1970-luvulla Sorvalia halkovaa maantietä oikaistiin kulkemaan ortodoksisen alueen läpi ja samalla hautausmaa kärsi lisää vaurioita.


title: Sorvalin hautausmaa

text: Sorvalin hautausmaalla on ollut lukuisia merkittävien kuvanveistäjien ja taiteilijoiden suunnittelemia hautamuistomerkkejä. Tunnettuja ovat esimerkiksi Thom Thesleffin piirtämä Hackmanin suvun hautakappeli, jonka sisätilojen puuleikkaukset olivat Lauri Välken tekemiä, Eemil Halosen suunnittelema kauppias Jaakko Häklin hautamuistomerkki sekä Johannes Haapasalon graniittinen veistos "Polvistuva", joka on William ja Ester Otsakorven haudalla.


title: Sorvalin hautausmaa

text: Vuonna 2007 aloitettiin Euroopan Unionin rahoittama ”Sorvalin muistolehto - yhteinen kulttuuriperintömme” -hanke. Sen aikana paikkaa kunnostettiin talkoovoimin sekä kerättiin hautausmaata koskevaa aineistoa Suomen ja Venäjän arkistoista. Lisäksi paikalle pystytettiin Sorvalin hautausmaasta kertova muistomerkki. Myöhemmin on tehty hautakiviä kartoittanut tutkimus, jonka yhteydessä saatiin esille noin 200 luterilaista ja 50 ortodoksista hautaa. Niiden tiedot koottiin rovasti Leena Revon toimittamaan kirjaan.


title: Thom Thesleff

text: Thom William Thesleff (9. lokakuuta 1895 Viipuri – 27. joulukuuta 1961 Vaasa) oli suomalainen arkkitehti.


title: Thom Thesleff

text: Thesleffin vanhemmat olivat Viipurin kaupunginlääkäri Teodor Thesleff ja äiti Alice Helena Emilia Hackman. Hänen äidin puoleinen isoisänsä oli Hackmanin pääjohtaja, kauppaneuvos Wilhelm Hackman ja isän puolelta hän kuului Saksasta tulleeseen Thesleffin sukuun. Suomen kenraalikuvernöörinä toiminut Alexander Amatus Thesleff oli Thom Thesleffin isoisän isä. Thesleffin puoliso vuodesta 1929 oli Kjerstin Sofia Fringren. Ylioppilaaksi hän tuli Viipurin ruotsinkielisestä lyseosta 1914. Thesleff osallistui Suomen sisällissotaan valkoisten joukoissa sekä myöhemmin talvisotaan. Hän valmistui arkkitehdiksi Teknillisestä korkeakoulusta vuonna 1921 ja työskenteli sen jälkeen Viipurissa Otto-Iivari Meurmanin ja Oiva Kallion toimistoissa. Vuodesta 1925 lähtien hän toimi muun muassa Oulussa lääninrakennuskonttorissa sekä eri valtion laitosten palveluksessa Helsingissä. Vuoden 1938 jälkeen Thesleff aloitti opettajana Vaasa teollisuuskoulussa, jossa hän työskenteli eläkeikäänsä saakka.


title: Thom Thesleff

text: Thesleffin tunnetuin työ on Viipurissa Sorvalin hautausmaalla sijainnut Hackmanin suvun hautakappeli, jonka sisustuksen puukaiverrukset teki kuvanveistäjä Lauri Välke. Lisäksi hän suunnitteli muun muassa työläisasuntoja syntymäkaupunkiinsa.


title: Mathilda Hoffman

text: Mathilda Hoffman eli sisar Matilda (11. lokakuuta 1845 Pietari – 26. joulukuuta 1921 Viipuri) oli suomalainen diakonissa, joka tuli tunnetuksi ensimmäisenä Suomessa koulutettuna ja tehtäväänsä vihittynä diakonissana.


title: Mathilda Hoffman

text: Hoffman syntyi Pietarissa, jossa hänen saksalaissyntyinen isänsä toimi ravintoloitsijana. Vuonna 1870 Hoffman otettiin vastaperustettuun Viipurin Diakonissalaitokseen sen ensimmäiseksi oppilaaksi. Hän oli aikaisemmin toiminut 1868 perustetun diakonissalaitoksen orpokodin taloudenhoitajana. Kahden vuoden opintojen jälkeen Hoffman vihittiin juhlallisin menoin diakonissaksi Viipurin Pietari–Paavalin kirkossa 1. syyskuuta 1872. Tapahtumalla oli suuri merkitys sekä suomalaisen sosiaalialan koulutuksen, että naisten itsenäistymiskehityksen kannalta.


title: Mathilda Hoffman

text: Mathilda Hoffman teki koko elämäntyönsä Viipurin Diakonissalaitoksessa, jonka palveluksessa hän oli 52 vuoden ajan, huolehtien lähinnä laitoksen taloudenhoidosta. Viipurin saksalaiseen seurakuntaan kuulunut sisar Mathilda haudattiin Sorvalin hautausmaalle uudenvuodenaattona 1921.


title: Lambertin sarja

text: Lambertin sarja on sarja, joka on muotoa formula_1, missä formula_2. Tapauksessa, jossa formula_3 voidaan määritellä formula_4, missä formula_5 ja formula_6 on q-polygammafunktio.


title: Q-polygammafunktio

text:
q-polygammafunktio on funktio, joka määritellään seuraavasti:formula_1, missä formula_2 on q-gammafunktio. Vaihtoehtoisesti q-polygammafunktio voidaan määritellä summalla
formula_3.


title: Q-gammafunktio

text:
q-gammafunktio voidaan määritellä rekursiivisesti seuraavasti: formula_1. Jos formula_2, niin q-gammafunktio yksinkertaistuu, koska se samaistuu normaaliin gammafunktioon eli
formula_3. Tällöin myös edellä esitetty kaava yksinkertaisuu muotoon formula_4.


title: Matti Rynén

text: Matti Rynén (oik. Rynö, 20. maaliskuuta 1846 Lappeenranta – 3. kesäkuuta 1914 Viipuri) oli suomalainen käsityöläinen, joka tuli tunnetuksi 1800-luvun lopulla valmistamistaan itämaisista matoista. Hän aloitti värjärinä ja kutoi ensimmäisen mattonsa vasta 40-vuotiaana. Yhtään Rynénin tekemää mattoa ei kuitenkaan tunneta nykypäivänä.


title: Matti Rynén

text: Matti Rynén oli lättiläistä maanviljelijäsukua, joka oli saapunut Koivistolle 1700-luvun alkupuolella Riianlahdella sijaitsevalta Ruhnun saarelta. Sen ruotsinkielisestä nimestä Runö tuli suvulle uusi sukunimi, joka kirkonkirjoihin merkittiin ääntämismuodossaan Rynö. Matti Rynén otti itselleen kouluvuosina enemmän ruotsalaiselta kuulostavan sukunimen opettajansa kehoituksesta. Rynénin isä oli aikoinaan muuttanut Koivistolta Lappeenrantaan, jossa hän viljeli omaa maatilaa.


title: Matti Rynén

text: Alkeiskoulun jälkeen vuonna 1867 Matti Rynén aloitti yhdessä veljensä kanssa värjärimestari Rundbergin oppipoikana. Mestarikoulutusta hän lähti hankkimaan Pietariin, jossa Rynén vietti vuodet 1872–1878. Lappeenrantaan palattuaan Rynén sai värjärimestarin arvon sekä valtuudet ja hän ryhtyi pitämään omaa värjäämöä kotitilallaan. Rynénistä tuli taitava värjäri, joka sai kolmannen palkinnon Moskovassa vuonna 1882 järjestetyssä taide- ja teollisuusnäyttelyssä sekä useita palkintoja kotimaisissa näyttelyissä. Luonnonvärejä käyttänyt Rynén joutui kuitenkin kilpailemaan uusia synteettisiä värejä myyvien yritysten kanssa. Matonkutojat alkoivat suosia niitä, koska synteettisissä väreissä oli enemmän sävyjä ja ne olivat myös helpompia käyttää. Lopulta Rynén päätti värjäämisen sijasta suuntautua matonkutomiseen. Hän oli kiinnostunut Pietarin vuosinaan näkemistään itämaisista matoista ja päätti lähteä opintomatkalle Turkkiin.


title: Matti Rynén

text: Rynén lähti matkalleen kohti Turkin Anatoliaa heinäkuussa 1886. Hänen reittinsä kulki Pietarin ja Moskovan kautta Odessaan ja sieltä edelleen laivalla Konstantinopoliin, jossa hän viipyi 17 päivän ajan seuraten värjärien ja matonkutojien työskentelyä. Konstantinopolista Rynén jatkoi laivalla Smyrnaan ja sieltä hevosella kreikkalaisten asuttamaan Gördesin kaupunkiin, josta hän lopulta löysi tarvitsemansa ideat. Rynén piti koko matkan ajan tarkkaa päiväkirjaa ja lähetti myös matkakirjeitä, joita Lappeenrannan Uutiset julkaisi säännöllisesti. Kotiin palattuaan hän laati päiväkirjansa pohjalta selostuksen "Kertomus Turkinmattojen kutomisesta: Telineistä ja telineiden osista ynnä työtavasta Turkinmaalla". Rynén oli tuonut mukanaan yhden turkkilaisen maton, jota hän käytti mallina oman maton kutomisessa. Wiipurin Sanomat seurasi maton valmistumista ja kutsui sitä ”Euroopan ensimmäiseksi itämaiseksi matoksi”.


title: Matti Rynén

text: Vuonna 1888 Rynén osallistui Kööpenhaminassa Pohjoismaiseen teollisuus- ja taidenäyttelyyn, jossa häneltä oli mukana kaksi mattoa. Toinen oli itämainen ja toinen puolestaan viipurilaisen arkkitehdin Johan Jacob Ahrenbergin laatiman mallin mukaan tehty karjalaista kansanperinnettä edustanut matto. Rynén palkittiin kunniakirjalla ja myös ulkomainen lehdistö huomioi hänen työnsä. Vuonna 1891 Rynén myi senaattori Sten Carl Tudeerin esittelemänä yhden itämaisen maton Lappeenrannassa vierailleelle keisari Aleksanteri III:lle. Rynén ei kuitenkaan ajan myötä pystynyt kilpailemaan nykyaikaisten teollisten matonvalmistajien kanssa, vaan ajautui lopulta vararikkoon vuonna 1898. Muutamaa vuotta myöhemmin Rynén muutti ensin Uudellekirkolle ja sieltä 1903 Viipuriin, jossa hän työskenteli teollisuuden palveluksessa kuolemaansa saakka. Sydänkohtaukseen kuollut Rynén on haudattu Sorvalin hautausmaalle.


title: Matti Rynén

text: Rynénin vaimo ja poika jatkoivat Viipurissa pienimuotoista matonkudontaa ja lopulta 1920-luvun jälkipuoliskolla Viipurissa nousi suuri innostus itämaisten mattojen tekemiseen. Paikallisten harrastajien mattoja esiteltiin vuonna 1931 jopa Viipurin taidemuseossa pidetyssä näyttelyssä, jonka järjesti Matti Rynénin pojantytär Ilmi. Muutamaa vuotta myöhemmin talvisota kuitenkin katkaisi Karjalassa virinneen mattoinnostuksen. Vuonna 2009 Jyväskylässä toimiva Suomen käsityön museo sai kokoelmiinsa Viipurissa 1930-luvun alussa kudotun itämaisen maton. Myös Kansallismuseon kokoelmissa on yksi 1930-luvun viipurilainen matto.


title: François Georges-Picot

text: François Marie Denis Georges-Picot (21. joulukuuta 1870 – 20. kesäkuuta 1951) oli ranskalainen diplomaatti. Hänet tunnetaan erityisesti ensimmäisen maailmansodan aikana Ranskan ja Iso-Britannian välillä solmitun Sykes–Picot-sopimuksen allekirjoittajana. 1916 Picot ja Mark Sykes neuvottelivat sopimuksen, jossa Ranska ja Iso-Britannia sopivat Osmanien valtakunnan alueiden jakamisesta Lähi-idässä sodan jälkeen. Sodan alussa hän toimi Ranskan konsulina Beirutissa.


title: Furutaka (1925)

text: Furutaka () oli keisarillisen Japanin laivaston vuonna 1926 palvelukseenotettu Furutaka-luokan raskas risteilijä. Alus upposi toisessa maailmansodassa 12. lokakuuta 1942.


title: Furutaka (1925)

text: Alus tilattiin Mitsubishin Nagasakin telakalta ja sen köli laskettiin 5. joulukuuta 1922. Alus laskettiin vesille 25. helmikuuta 1925 ja se otettiin palvelukseen 31. maaliskuuta 1926.


title: Furutaka (1925)

text: Palvelukseen otettaessa alus liitettiin 5. risteilijälaivueeseen, jossa se palveli reserviin siirtoonsa saakka 1. joulukuuta 1931. Alus palautettiin palvelukseen 6. risteilijälaivueeseen 15. marraskuuta 1933. Alus siirrettiin telakalle modernisoitavaksi 1. huhtikuuta 1937, mistä se palasi 30. huhtikuuta 1939 sijoitettuna reserviin.


title: Furutaka (1925)

text: Tyynenmeren sodan alettua alus palasi palvelukseen 6. risteilijälaivueeseen. Se osallistui laivueensa mukana Waken taisteluun 23. joulukuuta ennen paluutaan Trukille 10. tammikuuta 1942. Alus tuki Kaviengin ja Rabaulin maihinnousuja tammi–helmikuussa, kunnes se palasi Trukille huoltoon 10. helmikuuta. Huollon päätyttyä alus tuki Laen, Salamauan, Bukan, Bougainvillen, Shortlandsin ja Manuksen maihinnousuja, kunnes se palasi 10. huhtikuuta Trukille.


title: Furutaka (1925)

text: Toukokuussa olleen Korallimeren taistelun jälkeen alus lähti "Kakon" kanssa Kureen 31. toukokuuta, jonne ne saapuivat 5. kesäkuuta. "Furutaka" palasi Trukille 4. heinäkuuta. Salomoninsaarten hallinnasta käytyjen taisteluiden aikana alus kuului Rabauliin sijoitettuun 6. risteilijälaivueeseen. Savon saaren taistelun jälkeen ollessaan 10. elokuuta paluumatkalla Kaviengiin sisaralus "Kako" upposi sukellusveneen torpedoimana.


title: Furutaka (1925)

text: "Furutaka" tuhoutui 12. lokakuuta 1942 Cape Esperancen taistelussa Yhdysvaltain laivaston Task Force 64:n "USS Salt Lake Cityn" kanssa ja "USS Duncanin" torpedoimana. "Duncan" upposi saamiensa vaurioiden seurauksena seuraavana päivänä.


title: Kako (1925)

text: Kako () oli keisarillisen Japanin laivaston Furutaka-luokan raskas risteilijä toisessa maailmansodassa.


title: Kako (1925)

text: Alus tilattiin Kōbesta Kawasakin telakalta. Sen köli laskettiin 5. joulukuuta 1922, ja alus laskettiin vesille 10. huhtikuuta 1925. Alus otettiin palvelukseen 20. heinäkuuta 1926.


title: Kako (1925)

text: Yhdysvaltain laivaston sukellusvene "USS S-44" upotti torpedoimalla aluksen Savon saaren edustalla 10. elokuuta 1942.


title: Ngaju

text: Ngaju eli kapuas on austronesialainen kieli, jota puhutaan Indonesian Keski-Kalimantanin provinssissa Borneon saaren eteläosassa. Sitä puhui vuonna 2003 äidinkielenään ihmistä. Ngajua käytetään kaakkois-Borneon lingua francana.


title: Normet

text: Normet Group on kaivostoiminnassa ja tunnelinrakentamisessa tarvittavia laitteita valmistava yritysryhmä Iisalmessa.


title: Normet

text: Normet on erikoistunut kalliolouhinnassa käytettävien laitteiden ja kemikaalien kehittämiseen, valmistamiseen, myyntiin ja huoltoon. Yhtiön laitteita käytetään muun muassa kalliolujitusten robotisoiduissa ruiskubetonoinneissa, automatisoiduissa räjähdysaineiden panostuksissa ja maanalaisissa kuljetuksissa. Varaosahuollon ja palvelutoiminnan osuus konsernin liikevaihdosta on miltei kolmannes. Laitevalmistuksen osuus on noin puolet.


title: Normet

text: Normetilla on omat tytäryhtiöt 21 maassa. Vuonna 2011 Normet osti ruotsalaisen saman alan yrityksen Essverk Berg AB:n. Vuonna 2012 aloittivat uudet tytäryhtiöt Meksikossa, Norjassa ja Etelä-Afrikassa.


title: Normet

text: Normetin juuret juontavat vuoteen 1962, jolloin veljekset Jaakko ja Jussi Sarvela perustivat maatilalleen Peltosalmen Konepajan. Sen menestystuote oli New Yorkin kansainvälisillä patenttimessuilla palkittu traktorikuormain, joka valloitti yli puolet Suomen kuormainmarkkinoista. Muita konepajan alkuaikojen tuotteita olivat metsäkoneet, kuten juontovinssi ja Suomen ensimmäinen kolmiakselinen metsätraktori. Sarvelan veljekset saivat 1969 valtakunnallisen yrittäjäpalkinnon. Vuonna 1972 konepaja työllisti 180 henkilöä ja myytiin Orionille. Vuonna 1999 Orion myi Normetin Sitran Fenno Managementin hallinnoimalle pääomarahasto Fenno Programille.


title: Normet

text: Normetin pääomistajana on vuodesta 2005 ollut Aaro Cantell. Hänen tavoitteenaan on kaksinkertaistaa konsernin liikevaihto 2010-luvun loppuun mennessä.


title: Normet

text: Vuonna 2011 Normet Groupille myönnettiin Tasavallan Presidentin kansainvälistymispalkinto.


title: Kapuas

text: Kapuas () on joki, joka virtaa Kalimantanissa eli Borneon saaren Indonesialle kuuluvassa osassa. 1 143 kilometriä pitkä Kapuas on Indonesian pisin joki. Se saa alkunsa saaren keskiosan vuoristosta, virtaa länteen Länsi-Kalimantanin provinssin läpi ja laskee Etelä-Kiinan mereen. Kapuasjoki on suurimmalta osaltaan purjehduskelpoinen, ja se muodostaa tärkeän vesiväylän. Ennen mereen laskemistaan joki muodostaa suuren soisen suistoalueen. Suurin kaupunki joen varrella on Länsi-Kalimantanin pääkaupunki Pontianak.


title: Ma’anyan

text: Ma’anyan on austronesialainen kieli, jota puhutaan Indonesian Keski-Kalimantanin provinssissa Borneon saaren eteläosassa. Sitä puhui vuonna 2003 äidinkielenään ihmistä.


title: Ma’anyan

text: Ma’anyan luokitellaan baritokielten alaryhmään ja sen läheisimpiin sukulaiskieliin kuuluvat paku ja dusun. Se on myös sukua Madagaskarin pääkielelle malagassille.


title: Leo Normet

text:
Leo Normet (17. syyskuuta 1922 Pärnu – 27. joulukuuta 1995 Tallinna) oli virolainen säveltäjä, musiikintutkija ja musiikkipedagogi. Viron musiikin "grand old maniksi" kutsuttu tunnetaan etenkin Edgar Arron kanssa tekemistään pienoisoopperoista "Rummu Jüri" ja "Tuled kodusadamas". Hänen tuotantoonsa kuuluu myös kamarimusiikkia ja oopperat "Valgus Koordis" (1955) ja "Pirnipuu" (1973). Hänen suosituimpia yksittäisiä laulujaan ovat ”Puhkuse veedame kõik Viljandis” pienoisoopperasta "Hermese kannul" sekä lastenlaulu ”Tere, päike!”.
Leo Normet opiskeli säveltämistä aluksi Eugen Kappin johdolla Jaroslavlissa toisen maailmansodan aikana. Vuonna 1950 Normet valmistui säveltäjäksi Tallinnan konservatoriosta, jossa hätä opetti Heino Eller. Vuosina 1948–1957 Normet toimi Tallinnan musiikkiopiston opettajana ja sitten luennoijana, apulaisprofessorina ja professorina Tallinnan konservatoriossa 1950-luvun puolivälistä 1990-luvulle. Hän luennoi myös Helsingissä, Wienissä, Torontossa ja Pariisin Sorbonnessa.


title: Leo Normet

text: Normet väitteli tohtoriksi Sibeliuksen sinfonioista Moskovassa 1969. Sen lisäksi hän tutki virolaista taidemusiikkia ja 1900-luvun sävellyksiä sekä osoitti mielenkiintoa itämaiseen musiikkiin.


title: Leo Normet

text: Normet oli yksi Viron musiikkineuvoston perustajista 1992 ja toimi sen ensimmäisenä puheenjohtajana. Monipuolisesta urastaan hänet palkittiin 1989 Viron neuvostotasavallan kulttuurityöntekijöiden palkinnolla. Vuodesta 1984 kuolemaansa 1995 asti Normet asui Viljandissa, ja vuonna 2004 hänen talonsa seinään kiinnitettiin siellä muistolaatta.


title: Leo Normet

text: Leo Normet oli naimisissa kirjailija Dagmar Normetin kanssa. Heidän poikansa on teatteri- ja elokuvaohjaaja Ingo Normet.


title: Banjar (austronesialainen kieli)

text: Banjar on austronesialainen kieli, jota puhutaan Indonesiassa Borneon saaren eteläosassa. Sitä puhuu vuoden 2000 väestönlaskennan mukaan äidinkielenään 3,5 miljoonaa ihmistä. Banjar on Etelä-Kalimantanin provinssin lingua franca ja sen käyttö on yleistymässä myös Keski- ja Itä-Kalimantanissa.


title: Banjar (austronesialainen kieli)

text: Banjar luokitellaan malaijilaisten kielten alaryhmään ja se on läheistä sukua malaijin kielelle. ISO 639 -kielitunnusstandardissa se katsotaan osaksi malaijin makrokieltä.


title: Banjar

text: Banjar voi tarkoittaa seuraavia asioita:


title: Pyhän Marian kirkko (Gosforth)

text: Pyhän Marian kirkko () on anglikaaninen kirkko Gosforthin kylässä Cumbriassa, Pohjois-Englannissa. Kirkon vanhimmat osat ovat peräisin 1100-luvulta. Paikka on ollut 700-luvulta lähtien tärkeä kokoontumispaikka


title: Pyhän Marian kirkko (Gosforth)

text: Kirkon sisällä on nelikaarinen arkadi, jonka kaaria kannattelevien pylväiden kapiteelit ovat kahdeksankulmaisia.


title: Pyhän Marian kirkko (Gosforth)

text: Kirkkomaalla on noin neljä metriä korkea risti, joka on peräisin varhaiselta 900-luvulta. Risti on koristeltu skandinaavisesta mytologiasta peräisin olevilla ihmis- ja eläinhahmoilla.


title: Musi

text: Musi on austronesialainen kieli, jota puhutaan Indonesiassa Sumatran saaren eteläosassa. Sitä puhuu vuoden 2000 väestönlaskennan mukaan äidinkielenään 3,1 miljoonaa ihmistä.


title: Musi

text: Kieli on lingua francan asemassa Etelä-Sumatralla, ja alueella asuvat muiden kieliryhmien edustajat opettelevat yleensä jonkin verran musia. Kirjallinen kanssakäyminen tapahtuu tavallisesti indonesiaksi, koska musille ei ole kehitetty kirjakieltä.


title: Musi

text: Musi luokitellaan malaijilaisten kielten alaryhmään ja se on läheistä sukua malaijin kielelle. ISO 639 -kielitunnusstandardissa musi katsotaan osaksi malaijin makrokieltä.


title: Ted

text: Ted on miehen etunimi, englantilainen lyhentymä nimestä Theodor tai Edward. Nimi on 1890-luvulta lähtien yleistynyt myös pohjoismaissa. Ruotsissa Tedin nimipäivä on ollut vuodesta 1986 lähtien 9. marraskuuta, Theodorin päivänä, ja samoin Suomessakin suomenruotsalaisen kalenterin mukaan vuodesta 2005. Väestörekisterikeskuksen tietojen mukaan nimi Ted on Suomessa annettu vuoden 2009 loppuun mennessä 276 henkilölle.


title: Eukalyptoli

text: Eukalyptoli eli 1,8-sineoli (CHO) on monoterpenoideihin kuuluva orgaaninen yhdiste ja rakenteeltaan rengasrakenteinen eetteri. Yhdistettä voidaan käyttää hajusteena, suuvesissä ja lääketieteessä. Sitä esiintyy useiden kasvien eteerisissä öljyissä, ja sitä valmistetaan pääasiassa eukalyptusöljystä.


title: Eukalyptoli

text: Eukalyptolia esiintyy luonnossa useissa kasvien eteerisissä öljyissä. Erityisen paljon sitä on kuumepuun ("Eucalyptus globulus") eteerisissä öljyissä (noin 85%), laakeripuussa ("Laurus nobilis"), kardemummassa ("Elettaria cardamomum") ja salvioissa ("Salvia"). Huoneenlämpötilassa eukalyptoli on väritöntä ja öljymäistä nestettä. Se liukenee vain vähäisessä määrin veteen mutta paremmin orgaanisiin liuottimiin, kuten etanoliin, dietyylieetteriin ja kloroformiin. Yhdisteen tuoksu muistuttaa kamferin tuoksua, ja maultaan se on kitkerähköä ja aiheuttaa suussa viileyden tunnon.


title: Eukalyptoli

text: Eukalyptolia valmistetaan pääasiassa eukalyptusöljystä, josta sitä voidaan eristää usealla tavalla. Käytettyjä tapoja ovat muun muassa jakotislaaminen 170–180 °C:n lämpötilassa, eukalyptusöljyn lämmittäminen ja jäähdyttäminen, jolloin eukalyptoli kiteytyy, ja eristäminen komplekseja muodostavien yhdisteiden, kuten resorsinolin, 1-naftolin tai fosforihapon, avulla.


title: Eukalyptoli

text: Eukalyptolia voidaan käyttää sen hyvän tuoksun vuoksi hajusteissa. Sillä on myös antibakteerisia ominaisuuksia, minkä vuoksi sitä on useissa suuhygieniatuotteissa, kuten hammastahnoissa ja suuvesissä. Yhdisteellä on myös limaa irrottavia ominaisuuksia, minkä vuoksi sitä voidaan käyttää yskänlääkkeissä.


title: Pohjoismainen kulttuuripiste

text: Pohjoismainen kulttuuripiste on koko Pohjolassa toimiva kulttuuriorganisaatio, joka ylläpitää kulttuurikeskusta ja pohjoismaista kirjastoa Helsingin Kaisaniemessä. Pohjoismainen kulttuuripiste hallinnoi Pohjoismaiden neuvoston kolmea kulttuuritukiohjelmaa: Kulttuuri- ja taideohjelmaa, Pohjoismaiden ja Baltian maiden kulttuurialan liikkuvuusohjelmaa sekä NORDBUKia. Organisaatio pyrkii myös profiloimaan pohjoismaista kulttuuriyhteistyötä Pohjolassa ja muualla maailmassa.


title: Pohjoismainen kulttuuripiste

text: Pohjoismainen kulttuuripiste on Pohjoismaiden ministerineuvoston alainen organisaatio.


title: Kansallinen allergiaohjelma

text: Kansallinen allergiaohjelma on vuosina 2008-2018 toteutettava kansanterveysohjelma, jonka tarkoituksena on parantaa väestön allegiaterveyttä. Ohjelma on osa Maailman terveysjärjestö WHO:n kroonisten sairauksien torjuntaohjelmaa ("Global Alliance Against Respiratory Diseases", GARD 2007).


title: Kansallinen allergiaohjelma

text: Ohjelman käytännön toteutuksesta vastaavat terveydenhuollossa Filha ry ja väestön parissa Allergia- ja astmaliitto, Hengitysliitto ja Iholiitto.


title: Slovenian perinteinen aluejako

text: Slovenian perinteinen aluejako perustuu Habsburgien kruununmaihin, joihin kuuluivat Kranjska (, ), Vojvodina Koroška (Kärntenin herttuakunta), Vojvodina Štajerska (Steiermarkin herttuakunta) ja Primorska.


title: Slovenian perinteinen aluejako

text: Slovenian perinteiseen aluajakoon kuuluvat seuraavat alueet:


title: Slovenian perinteinen aluejako

text: Alueiden nimillä ei ole suomen kieleen vakiintuneita käännöksiä.


title: Kynsikaktukset

text: Kynsikaktukset ("Sclerocactus") on pohjoisamerikkalainen kaktuskasvisuku, jonka tieteellinen nimi tulee kreikankielisestä sanasta, joka tarkoittaa kovaa. Se viittaa kovasti kiinni tarttuviin tai pysyviin koukkumaisiin piikkeihin. Sille läheisin sukulainen on suku "Echinomastus".


title: Kynsikaktukset

text: Kynsikaktukset ovat matalakasvuisia ja enimmäkseen yksivartisia. Varsi on pallomainen tai lieriömäinen, harvoin litteälatvainen, kyhmyinen tai uurteinen ja piikkinen. Areolit eli kääpiöversot ulottuvat laajemmalle kuin piikkien kiinnittymiskohta edellyttäisi, ja niissä on usein mesirauhasia. Keskipiikkejä on yhdestä kuuteen, mutta voivat ne puuttuakin. Väriltään ne ovat vaihtelevia, ja yksi tai useampi niistä on koukkumainen; pituutta voi olla jopa yhdeksän cm. Säteittäispiikkejä on 2-11 ja ne ovat tavallisesti harmaita tai valkoisia, jopa kuusi cm pitkiä. Kukat kehittyvät varren kärkeen ja ovat avoinna päivällä. Kehän muoto vaihtelee lyhyen suppilomaisesta kellomaiseen ja kukkapohjus on lisäkkeetön. Hedelmä on munan muotoinen, lieriömäinen, nuijamainen tai tynnyrimäinen, tavallisesti suomuinen, mehevä ja avautumaton tai myöhemmin kuiva ja avautuva; kehälehtien jäänteet säilyvät. Siemenet ovat leveän soikeita, ruskeita tai mustanruskeita, toisinaan kiiltäviä, joskus kiilamaisia.


title: Kynsikaktukset

text: Kynsikaktusten luontainen kasvuseutu on Yhdysvaltojen lounaisosa ja Pohjois-Meksiko. Monilla lajeilla on hyvin rajallinen kasvualue ja useimmat populaatiot ovat kärsineet laittomasta keräilystä.


title: Kynsikaktukset

text: Kynsikaktuslajeja on 14:


title: Graham Rahal

text: Graham Rahal (s. 4. tammikuuta 1989 Columbus, Ohio) on yhdysvaltalainen kilpa-autoilija. Kaudella 2014 Rahal ajaa IndyCar Series -sarjassa Rahal Letterman Lanigan Racing -tallissa.


title: Graham Rahal

text: Rahalin isä ja edellämainitun tallin omistaja Bobby Rahal on entinen kilpa-autoilija. Nykyään hän omistaa tallin yhdessä talk show -juontaja David Lettermanin ja liikemies Mike Laniganin kanssa.


title: Graham Rahal

text: Vuonna 2011 Rahal voitti Daytonan 24 tunnin ajon yhdessä Scott Pruettin, Memo Rojasin ja Joey Handin kanssa. Seuraavana vuonna hän ajoi kaksi osakilpailua V8 Supercars -sarjassa Australiassa. Kaudella 2005–2006 Rahal kilpaili sittemmin kuopatussa maiden välisessä A1 Grand Prix -sarjassa edustaen perheensä sukujuurien myötä Libanonia.


title: The History of Middle-earth

text: The History of Middle-earth on Christopher Tolkienin toimittama 12-osainen kirjasarja, johon hän on koonnut isänsä J. R. R. Tolkienin kirjoituksia. Vuosina 1983–1996 ilmestynyt sarja esittelee, kuinka Tolkienin fantasiamaailma kehittyi 1910–1920-lukujen ensimmäisistä tarinoista "Tarun sormusten herrasta" luonnoksiin ja aina viime vuosina ennen kuolemaa kirjoitettuihin esseisiin ja muistiinpanoihin. "The History of Middle-earthiä" ei ole julkaistu suomeksi.


title: The History of Middle-earth

text: Isänsä kuoltua vuonna 1973 Christopher Tolkien toimitti tämän jälkeenjääneistä kirjoituksista ensin "Silmarillionin" (1977), jossa hän kokosi erilaisista, eri aikoina kirjoitetuista ja osin keskenään ristiriitaisista teksteistä yhtenäisen narratiivin – Tolkien oli kehitellyt "Silmarillionia" yli 50 vuoden ajan saamatta sitä koskaan aivan valmiiseen ja tyydyttävään muotoon. "Silmarillionin" jälkeen ilmestyi "Keskeneräisten tarujen kirja" (1980), "The History of Middle-earth" -sarjan edeltäjä, jossa julkaistuissa kirjoituksissa ei enää haettu yhtenäistä kerrontaa ja Christopher Tolkien sisällytti teokseen runsaasti toimituksellisia huomautuksia tekstihistoriasta.


title: The History of Middle-earth

text: "The History of Middle-earthistä" suunniteltiin alun perin neliosaista, mutta se laajeni lopulta 12-osaiseksi. Sarja on myynyt niin hyvin, että siitä on otettu useita painoksia.


title: The History of Middle-earth

text: "The History of Middle-earth" ei sisällä juuri lainkaan "Hobittiin" liittyvää materiaalia. Siitä on ilmestynyt John D. Rateliffin toimittama kaksiosainen "The History of The Hobbit" (2007).Sarjan osat 6–8 sekä 9. osan alku muodostavat "Tarun sormusten herrasta" kirjoitushistoriaa käsittelevän kokonaisuuden "The History of The Lord of the Rings".


title: The History of Middle-earth

text: Vuonna 2002 julkaistiin erillinen hakemisto-osa "The History of Middle-earth: Index", johon on koottu kaikkien sarjan osien hakemistot.


title: Ken Holland

text: Kenneth Mark "Ken" Holland (s. 10. marraskuuta 1955 Vernon, Brittiläinen Kolumbia) on kanadalainen entinen jääkiekkoilija ja nykyinen Detroit Red Wingsin toimitusjohtaja.


title: Ken Holland

text: Holland on toiminut GM:n virassa Red Wingsin organisaatiossa vuodesta 1997 lähtien. Hän on yksi alansa arvostetuimmista ammattilaisista, ja Hollandin aikana Detroit on voittanut kolme Stanley Cupia. Lisäksi hän toimi neljännen voiton aikana apulais-GM:n virassa.


title: Ken Holland

text: Omalla peliurallaan Holland pelasi neljä NHL-ottelua Red Wingsin sekä Hartford Whalersin paidassa. Hänen pelipaikkansa oli maalivahti.


title: Pohjois-Korean nälänhätä

text: Pohjois-Korean nälänhätä oli Korean demokraattista kansantasavaltaa koetellut ruokapula, joka tapahtui samaan aikaan maassa käynnissä olleen energiakriisin kanssa vuosina 1994–1998.


title: Pohjois-Korean nälänhätä

text: Nälänhätä oli seurausta monesta tekijästä, joista esimerkkinä voidaan mainita huono valtiontalouden hoito, Neuvostoliiton tuen lakkaaminen valtion romahtaessa, sekä luonnonkatastrofit. Useat maata koetelleet tulvat pahensivat tilannetta, mutta eivät olleet sen pohjimmainen syy. Pohjois-Korean suljettu Juche-järjestelmä osoittautui kriisin aikana liian joustamattomaksi. Arviot kuolonuhreista vaihtelevat voimakkaasti, ja 240 000-3,5 miljoonan pohjoiskorealaisen arvioidaan kuolleen nälänhätään, huippuvuoden ollessa 1997.


title: Jamaikankreoli

text: Jamaikankreoli eli patois on Jamaikalla puhuttu kreolikieli, jota puhuu äidinkielenään noin kolme miljoonaa ihmistä. Kieli perustuu englantiin ja siinä on kielellisiä aineksia akanista ja Länsi-Afrikan bantukielistä.


title: Jamaikankreoli

text: Varsinainen kreolikieli ja Jamaikan murteella puhuttu englannin puhekieli välimuotoineen muodostavat murrejatkumon. Suurin osa kreolin puhujista pitää kieltään englannin murteena.


title: Jamaikankreoli

text: Jamaikankreolin puhujat ymmärtävät vaikeuksitta Panamassa ja Costa Ricassa puhuttuja kreolimuotoja. Myös belizenkreoli eli kriol on läheistä sukua jamaikankreolille.


title: Pitkästö

text: Pitkästö on saari Lappajärvessä, saari on järven kolmanneksi suurin saari. Saareen on kaavoitettu 15 tonttia kesämökeille. Rannan pohjoispuolta reunustaa pitkä hiekkaranta.


title: Edolaiset kielet

text: Edolaiset kielet on nigeriläis-kongolaisen kielikunnan benuenkongolaiseen haaraan kuuluva kieliryhmä. Siihen kuuluu noin 30 kieltä, joita puhutaan pääasiassa Nigerian eteläosassa. Puhutuimpia edolaisia kieliä ovat bini, urhobo, isoko, esan ja yekhee.


title: Urhobo

text: Urhobo on Nigerian eteläosassa puhuttu nigeriläis-kongolainen kieli. Sitä puhui vuonna 1993 äidinkielenään ihmistä. Urhobo kuuluu edolaisten kielten ryhmään ja on läheistä sukua muun muassa isokon, eruwan ja okpen kielille.


title: Isoko

text: Isoko on Nigerian eteläosassa puhuttu nigeriläis-kongolainen kieli. Sitä puhui vuonna 2001 äidinkielenään ihmistä. Isoko kuuluu edolaisten kielten ryhmään ja on läheistä sukua muun muassa urhobon, eruwan ja okpen kielille.


title: Esan

text: Esan eli ishan on Nigerian eteläosassa puhuttu nigeriläis-kongolainen kieli. Sitä puhui vuonna 1994 äidinkielenään ihmistä. Esan kuuluu edolaisten kielten ryhmään ja on läheistä sukua muun muassa binin ja emai-iuleha-oran kielille.


title: Yekhee

text: Yekhee eli etsako on Nigerian eteläosassa puhuttu nigeriläis-kongolainen kieli. Sitä puhui vuonna 1995 äidinkielenään ihmistä. Yekhee kuuluu edolaisten kielten ryhmään ja on läheistä sukua muun muassa unemen ja ghotuon kielille.


title: United Airlinesin lento 629

text: United Airlinesin lento 629 oli reittilento 1. marraskuuta 1955 LaGuardian lentoasemalta New Yorkista Chicago Midwayn kansainvälisen lentoaseman, Denverissä sijaitsevan Stapletonin kansainvälisen lentoaseman ja Portlandin kansainvälisen lentoaseman kautta Seattle-Tacoman kansainväliselle lentoasemalle. Koneessa räjähti pommi lähellä Longmontia Coloradossa, ja kaikki koneessa olleet 44 ihmistä kuolivat räjähdyksessä ja sitä seuranneessa koneen putoamisessa. Lentokone tuhoutui täysin.


title: United Airlinesin lento 629

text: Pommin takana oli John "Jack" Gilbert Graham, 23, jonka äiti oli koneessa. Tarkoituksena oli saada vakuutusrahat äidin henkivakuutuksesta.


title: United Airlinesin lento 629

text: Lento oli lähtenyt New Yorkista, ja saapunut Chicagon kautta Denveriin 11 minuuttia myöhässä kello 18.11. Denverissä kone tankattiin, ja sen koko miehistö vaihtui. Denveristä konetta lensivät kapteeni Lee H. Hall ja perämies Donald A. White. Kapteeni Hall oli toisen maailmansodan veteraani. Lisäksi ohjaamossa oli lentoinsinööri Samuel F. Arthur. Denverissä koneeseen otettiin myös mukaan lisää matkatavaroita. Lento nousi ilmaan kello 18.44.


title: United Airlinesin lento 629

text: Kello 19.03 Denverin lennonjohto havaitsi taivaalla kaksi valopistettä, joista toinen oli kirkkaampi kuin toinen, jotka sitten tippuivat maahan. Valopisteet näkyivät 30-45 sekunnin ajan. Sitten maasta näkyi välähdys, joka valaisi pilvien alaosan noin 10 000 jalan korkeudessa. Myös lähiseutujen asukkaat kuulivat räjähdyksen ja näkivät välähdyksen. Lennonjohto yritti heti selvittää, onko jokin kone vaikeuksissa. Kaikkiin muihin lentokoneisiin saatiin yhteys, paitsi United Airlinesin lentoon 629.


title: United Airlinesin lento 629

text: Lentokoneen osat levisivät noin 15 neliökilometrin alueelle. Koneen runko oli hajonnut lukemattomiin osiin. Kevyitä materiaaleja, kuten paperia, löytyi jopa 15 kilometrin päästä. Koneen perä oli säilynyt yhdessä osassa melko hyvässä kunnossa. Löydetyistä osista voitiin päätellä, että koneen runko hajosi jo ilmassa ja että perä irtosi muusta rungosta ennen kuin runko ja siivet hajosivat. Hajoamisen lisäksi monet osat paloivat, kun koneen ympäristöön levinnyt polttoaine syttyi palamaan. Palaminen jatkui kolmen päivän ajan sattumusyrityksistä huolimatta.


title: United Airlinesin lento 629

text: Jo varhaisessa vaiheessa tutkintaa kävi ilmi, että koneessa on tapahtunut räjähdys. Oli myös selvää, että räjähdys oli ollut niin voimakas, että olisi epätodennäköistä, että sen olisi aiheuttanut aiheuttanut jokin lentokoneen osa tai laite. Räjähteen jälkiä ja hajua oli ennen kaikkea matkatavaraosasto 4:n alueella. Koneen osat kerättiin ja vietiin varastoon, jossa lentoturmatutkijat järjestelivät osat alkuperäisille paikoilleen. Matkatavaraosasto 4:n lähellä osat muuttuivat yhä pienemmiksi, ja itse matkatavaraosaston kohdalta puuttui osia. Koneen osista ei löytynyt merkkejä materiaalien väsymisestä tai rakennevioista. FBI:n laboratorio etsi koneen osista räjähdysaineita. Kemiallinen analyysi paljasti jäämiä, joista päätellen pommissa oli ollut natriumnitraattia sisältävää dynamiittia. Lisäksi löytyi mangaanidioksidia, jota käytetään yleisesti paristoissa. Tutkijaryhmä tuli siihen lopputulokseen, että koneen matkatavaraosasto 4:ssä on tapahtunut räjähdys.


title: United Airlinesin lento 629

text: Osana tutkintaa tutkijaryhmä selvitti, kenellä matkustajista oli ollut henkivakuutus. Kävi ilmi, että useammalla matkustajalla oli juuri ennen matkaa hankittu henkivakuutus. 1950-luvulla oli tavallista, että lentokentän automaateista voi ostaa henkivakuutuksia. Tutkiessaan matkatavaroiden jäämiä tutkijat kiinnittivät huomiota denveriläisen liikeinaisen Daisie Kingin, 53, tavaroihin. Tavaroiden mukana oli tietoa Kingin pojasta John "Jack" Grahamista, jolla oli jo ennestään rikostaustaa. Selvisi, että Daisie Kingillä oli 37 500 dollarin henkivakuutus, jonka ainoana edunsaajana oli hänen poikansa. Kingiltä oli myös jäänyt huomattava määrä perintöä.


title: United Airlinesin lento 629

text: Jack Graham kutsuttiin kuulusteltavaksi. Graham kertoi, että hänen äitinsä oli itse pakannut matkalaukkunsa, mutta Grahamin vaimo Gloria kertoi, että mukana oli ollut myös Grahamilta saatu joululahja, jonka Graham oli paketoinut. Kotietsinnässä Grahamin kotoa löytyi samanlaisia johtoja kuin turmapaikalta oli löytynyt, ja lisäksi löytyi lisää vakuutuspapereita. Daisie King ei ollut allekirjoittanut papereita, joten ne eivät itse asiassa olleet edes voimassa.


title: United Airlinesin lento 629

text: Toisella kuulustelukerralla 13. marraskuuta Graham myönsi olleensa räjähdyksen takana. Graham kertoi rakentaneensa pommin 25 dynamiittipötköstä, kahdesta nallista, ajastimesta ja pienestä paristosta. Ajastimen maksimiaika oli 90 minuuttia, joten Grahamin piti sujauttaa lahja äitinsä matkatavaroihin juuri ennen lähtöä ja ajaa sitten nopeasti lentokentälle. Graham jäi lentokentän kahvilaan juomaan kahvia ja syömään donitseja. Kun hän kuuli lento-onnettomuudesta, hän tiesi, että hänen suunnitelmansa oli toiminut.


title: United Airlinesin lento 629

text: 14. marraskuuta 1955 Graham pidätettiin epäiltynä 44 murhasta.


title: United Airlinesin lento 629

text: United Airlinesin lennon 629 pommi-isku herätti paljon huomiota mediassa. Televisiokanavat vaativat päästä tekemään suoraa lähetystä oikeudenkäynnistä, mitä ei ollut koskaan sallittu aiemmin. Lupa heltisi oikeudenkäynnin televisiointiin, mutta lähetyksen sai näyttää vasta myöhemmin. Oikeudenkäynti oli ensimmäinen, jossa televisiointi oli sallittu. Myös valokuvien ottaminen oli sallittua.


title: United Airlinesin lento 629

text: Oikeudessa Graham kielsi teon ja väitti tunnustaneensa vain, koska poliisi oli uhkaillut häntä. Syyttäjällä oli kuitenkin vahvaa näyttöä Grahamin syyllisyyden puolesta, niin teknisiä todisteita kuin myös Grahamin allekirjoittama 20-sivuinen tunnustus, jossa tämä kuvailee tarkasti, kuinka rakensi pommin ja sai sen mukaan äitinsä matkatavaroihin. Puolustus oli kykenemätön kumoamaan näitä todisteita. Graham ei halunnut pitää puolustuspuheenvuoroa 21. huhtikuuta 1956 käydyssä loppuoikeudenkäynnissä, ja pyysi myös, ettei hänen vaimonsa Gloria todistaisi hänen puolestaan.


title: United Airlinesin lento 629

text: Oikeuskäsittely oli nopeasti ohi. Valamiehistö totesi Grahamin syylliseksi murhiin. Tämä tarkoitti automaattisesti kuolemantuomiota.


title: United Airlinesin lento 629

text: Graham teloitettiin kaasukammiossa 11. tammikuuta 1957. Hän ei osoittanut minkäänlaista katumusta teostaan.


title: Euroopan Formula 3 -kausi 2015

text: Euroopan Formula 3 -kausi 2015 oli sarjan kolmas kausi nykyiselle Euroopan Formula 3 mestaruussarjalle. Kausi alkoi 11. huhtikuuta Englannin Silverstonessa ja päättyi 18. lokakuuta Saksan Hockenheimringillä.


title: Euroopan Formula 3 -kausi 2015

text: Sarjan mestaruuden voitti ruotsalainen Felix Rosenqvist. Toiseksi tuli italialainen Antonio Giovinazzi ja kolmanneksi brittiläinen Jake Dennis.


title: Euroopan Formula 3 -kausi 2015

text: Uudet kuljettajatTallia vaihtaneet kuljettajatPoistuneet kuljettajat


title: Bergsjön kirkko

text: Bergsjön kirkko () on Ruotsissa Nordanstigin kunnassa sijaitseva kirkkorakennus. Se on rakennettu vuosina 1843-1844. Kuorin seinää koristavat taiteilija Albert Blombergssonin vuosina 1845-1856 tekemät maalaukset. Tämä kirkko korvasi vuonna 1842 palaneen vuosina 1795-1787 rakennetun kirkon. Aikaisemmasta keskiaikaisesta kirkosta on jäljellä tornin alaosa.


title: Stenocactus

text: Stenocactus on meksikolainen kaktuskasvisuku, jonka tieteellinen nimi viittaa varren kapeisiin uraväleihin (kreikan stenos 'kapea'). Rautakaktukset ("Ferocactus") ovat läheisimmät sukulaiset.


title: Stenocactus

text: Suvun kaktukset ovat pienikokoisia, tavallisesti yksivartisia ja lähes pallomaisia tai lyhyen lieriömäisiä. Urat ovat syviä ja niiden välit teräväharjuisia, usein aaltoilevia, ja toisinaan ne muodostavat kyhmyjä kasvin ollessa nuori. Kussakin harjussa on muutama areoli. Piikit ovat suoria tai ylöspäin kaarevia, eivät koskaan koukkumaisia. Areolin yläosan piikit ovat kookkaita ja usein tikarimaisia. Kukat ovat pieniä, lyhyen suppilomaisia tai kellomaisia ja niissä on valkoiset kehälehdet, joissa on ruskehtavat tai violetinväriset keskisuonet. Pohjuksessa on suomuja. Hedelmä on pieni, tavallisesti pallomainen, kalpean vihreä, hieman suomuinen, kuiva ja avautuu sivultaan. Siemenet ovat leveän soikeita ja kiiltävän mustanruskeita; pinta on kovera.


title: Stenocactus

text: Lajit kasvavat pääasiassa Chihuahuan autiomaassa Meksikon pohjois- ja keskiosassa.


title: Stenocactus

text: Kansainvälinen tutkijaryhmä (International Cactaceae Systematics Group) piti "Stenocactus"-suvun erillään rautakaktusten suvusta, johon se joidenkin tutkijoiden mielestä voitaisiin liittää, ja sisällytti siihen kymmenen lajia, joista kolmen systemaattinen asema arvioitiin epävarmaksi ("S. hastatus", "S. rectispinus" ja "S. sulfureus").


title: Stenocactus

text: Anderson, E. F. 2001: The Cactus Family. - Timber Press. Portland, Oregon. ISBN 0-88192-498-9


title: Delta-cross-kielet

text: Delta-cross-kielet on nigeriläis-kongolaisen kielikunnan benuenkongolaiseen haaraan kuuluva kieliryhmä. Siihen kuuluvia kieliä puhutaan Koillis-Nigeriassa Delta- ja Cross River -osavaltioiden väliin jäävällä alueella.


title: Delta-cross-kielet

text: Delta-cross-kielet jaetaan neljään alaryhmään: keskideltakielet, ogonikielet sekä ylä- ja alacrosskielet. Puhutuimpia delta-cross-kieliä ovat ibibio, anaang, efik, tee ja obolo.


title: Tomáš Rachůnek

text: Tomáš Rachůnek (s. 26. helmikuuta 1991 Zlín, Tšekkoslovakia) on tšekkiläinen jääkiekkoilija, joka pelaa Extraliga-joukkue HC Karlovy Varyssä. Hän on pelipaikaltaan vasen laitahyökkääjä ja laukoo oikealta.


title: Tomáš Rachůnek

text: Rachůnek on HC Zlínin kasvatti. Hän voitti Tšekin U18-junioriliigan mestaruuden vuonna 2007. Kaudeksi 2007–2008 Rachůnek siirtyi HC Vsetínin U20-junioreihin. OHL-joukkue Sault Ste. Marie Greyhounds varasi hänet 19. pelaajana . Rachůnek vietti siellä kaksi kautta, jonka jälkeen hän palasi kaudeksi 2010–2011 kotimaahansa ja siirtyi Tšekin toiseksi korkeimmalle sarjatasolle 1. Národní Hokejová Ligaan Orli Znojmon joukkueeseen. Rachůnek debytoi samalla kaudella myös Extraligassa HC Plzeňin paidassa, jossa hän pelasi 12 runkosarja- ja neljä playoff-ottelua ilman tehopisteitä. Hän vahvisti myös Znojmon A-nuoria kevään 2011 pudotuspeleissä, jotka päättyivät Extraliga juniorůn mestaruuteen.


title: Tomáš Rachůnek

text: Kaudeksi 2011–2012 Rachůnek siirtyi yhtä aikaa isoveljensä Ivanin kanssa HC Sparta Prahaan. Tomášin sopimus oli yksivuotinen. Hänen ensimmäinen Extraliga-kautensa toi 52 runkosarja- ja seitsemässä playoff-ottelussa tehot 10+8=18. Rachůnek pelasi kauden aikana myös neljä playoff-ottelua lainalla sarjatasoa alempana Piráti Chomutovissa voittaen kauden päätteeksi 1. ligan mestaruuden. Lev Praha varasi hänet ensimmäisellä kierroksella 31. pelaajana . Rachůnek teki jo samana kesänä sopimuksen seuran kanssa. Hänen tulokaskautensa KHL:ssä toi 36 runkosarja- ja neljässä playoff-ottelussa tehot 6+9=15. Rachůnek pelasi kauden aikana myös kymmenen ottelua lainalla Sparta Prahassa, jonne Lev lainasi hänet kuukaudeksi lokakuussa 2012. Kauden 2013–2014 Rachůnek vietti kokonaan lainalla Spartassa.


title: Tomáš Rachůnek

text: Rachůnek siirtyi kaudeksi 2014–2015 jatkamaan KHL-uraansa Metallurg Novokuznetskiin. Hän pelasi siellä 14 ottelua tehopistein 1+1=2, kunnes Rachůnek ja Metallurg purkivat yhteisymmärryksessä sopimuksensa lokakuussa 2014. Noin viikkoa myöhemmin hän siirtyi loppukauden kattavalla sopimuksella KHL:n slovakialaisjoukkue HC Slovan Bratislavaan. Marraskuun lopulla Rachůnek jätti kuitenkin myös Bratislavan. Hän siirtyi joulukuussa loppukaudeksi kotimaahansa Extraliga-joukkue HC Olomoucin paitaan. Kaudeksi 2015–2016 Rachůnek siirtyi HC Karlovy Varyn riveihin.


title: Tomáš Rachůnek

text: Rachůnek pelasi alle 20-vuotiaiden MM-kilpailuissa vuonna 2011 sekä alle 18-vuotiaiden MM-kilpailuissa vuonna 2009. Tšekin A-maajoukkueessa hän on pelannut yhteensä 11 ottelua tehden neljä syöttöpistettä. Rachůnek teki A-maajoukkuedebyyttinsä 7. helmikuuta 2013 Oddset Hockey Gamesin avausottelussa Malmössä Ruotsia vastaan.


title: Tomáš Rachůnek

text: Rachůnekin isoveljet Karel ja Ivan ovat pelanneet myös jääkiekkoa. Karel pelasi omalla urallaan puolustajana yli 300 NHL-ottelua ja kuului Tšekin vuoden 2010 maailmanmestarijoukkueeseen. Hän kuoli Lokomotiv Jaroslavlin lento-onnettomuudessa syyskuussa 2011. Ivan pelaa puolestaan Slovakian Extraligan HC Košicessa.


title: Ilsbon kirkko

text: Ilsbon kirkko () on Ruotsissa Nordanstigin kunnassa sijaitseva kirkkorakennus. Se on rakennettu vuosina 1844-1846 ja korvasi keskiaikaisen kirkon. Kirkko on remontoitu vuonna 1966 ja sisätiloissa tehtiin suurempi remontti vuosina 2012-2013. 16-äänikertaiset urut on rakentanut Jägerndorfista Sleesiasta kotoisin oleva urkufirma Gerbruder Rieger, vanhat urut olivat ilsbolaisen Daniel Björkstrandin rakentamat. Vanhasta kirkosta on säilynyt useita puuveistoksia. Kirkkosalia hallitsee saarnastuoli ja Ilsbon kirkko on ainoa Nordanstigin kirkoista, jossa se on sijoitettu alttarin päälle.


title: Markala

text: Markala on maalaiskunta Ségoun alueen Ségoun piirissä Malissa. Sen keskuskylä Diamarabougou sijaitsee Nigerjoen rannalla 40 kilometriä Ségousta maanteitse koilliseen. Kunnassa on 46 000 asukasta (vuonna 2009).


title: Markala

text: Markalan kunta rajoittuu pohjoisessa Ségoun piirin Dougabougoun, koillisessa Sansandingin, kaakossa Togoun, lounaassa Pelenganan ja lännessä Baguindadougoun kuntiin. Kuntaan kuuluu 30 kylää. Asukkaat koostuvat lukuisista eri kansallisuuksista. Yleisin kieli on bambara. Vallitseva uskonto on islam. Kunnassa asuu myös kristittyjä ja perinteisen uskonnon harjoittajia.


title: Markala

text: Markalassa sijaitsee Nigerjoen keinokastelujärjestelmää hoitavan Office du Nigerin 2 600 metriä pitkä säännöstelypato, joka rakennettiin Ranskan siirtomaa-aikana vuosina 1933–1949. Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi, riisi ja lehmänpapu. Myytäväksi kasvatetaan vesimeloneja ja maniokkia. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan käsityöammatteja ja kaupankäyntiä. Paikkakunnalla toimii armeijan varikko sekä sokeritehdas. Office du Nigerin ja armeijan toimintojen supistaminen on aiheuttanut laajaa työttömyyttä.


title: Markala

text: Markalan kautta kulkee Ségoun ja Nionon välinen maantie RN33. Palveluihin kuuluvat koulut, terveysasema ja poliklinikka. Paikkakunnalla on pieni hotelli ja muita matkailupalveluja. Maaliskuussa järjestetään perinteinen naamio- ja nukkefestivaali Fesmamas.


title: Sammonlahden koulu

text: Sammonlahden koulu on Lappeenrannassa toimintansa 1. elokuuta 1989 aloittanut, kaupungin länsialueella toimiva yläluokkien koulu. Koulussa on noin 340 oppilasta ja 35 opettajaa.


title: Sammonlahden koulu

text: Rakennus kuuluu ulkosivuiltaan ympäröivien rakennusten suorakulmaiseen joukkoon, ja sisäsivuiltaan pyöreään Sammontoriin. Varsinaiset luokkahuoneet ovat rakennuksen ulkosivuilla suunnissa, joissa aurinko ei häiritse. Pyöreä sisäpiha sen sijaan on usein aurinkoinen, koska se avautuu etelään. Sille on suunnattu sisäänkäynnit ja yhteiset tilat, kuten ruokala, kirjasto ja hallintatilat. Kulmiin jää tilat, joista on muodostettu kahden kerroksen korkuiset aulat, yksi kullekin yläasteen ikäryhmälle.


title: Sammonlahden koulu

text: Koululle on myönnetty 2012 Vihreä lippu (kestävä taso) ja OKKA-säätiön virallinen oppilaitoksen kestävän kehityksen ympäristösertifikaatti ansiokkaasta kansainvälisestä ympäristötyöstä.


title: Sammonlahden koulu

text: Koulussa toimivat luonnontieteisiin ja matematiikkaan painottuneet luokat (LUMA-luokat) sekä liikuntaan ja taide- ja taitoaineisiin painottuvat opintolinjat.


title: Joutukaa sielut

text: Joutukaa sielut on Jukka Kuoppamäen lokakuussa 2013 julkaistu jazz-tyylinen hengellinen albumi. Sillä on samat kappaleet kuin kuukautta aiemmin ilmestyneellä levyllä "Matkamiehen virsi", mutta "Joutukaa sielut" on yhtyeen kanssa äänitetty studiolive, siinä missä "Matkamiehen virsi" on kokonaan akustinen.


title: Joutukaa sielut

text: Albumin kappaleet on sovittanut Kuoppamäen yhtye Pieni joukko. Siihen kuuluvat Heikki ”Häkä” Virtanen (basso), Jussi Liski (kosketinsoittimet), Markus Raivio (rummut) ja Miika Kurtakko (kitara). Levy on äänitetty Finnvox-studioilla. Sen on miksannut Aki Sihvonen ja masteroinut Pauli Saastamoinen.


title: Joutukaa sielut

text: "Joutukaa sielut" -albumin julkaisi Unja Gospel -levy-yhtiö, joka on Unja Recordsin hengelliseen musiikkiin erikoistunut yhtiö.Pieni joukko:


title: Giovanni Borsotti

text: Giovanni Borsotti (s. 18. joulukuuta 1990) on italialainen alppihiihtäjä, joka edustaa Centro Sportivo Carabinieriä.


title: Giovanni Borsotti

text: Euroopan nuorten olympiafestivaaleilla vuonna 2007 Borsotti voitti kultaa suurpujottelussa. Nuorten MM-kilpailuissa 2009 hän saavutti pronssia alppiyhdistetyssä. Italian-mestaruuskilpailuissa Borsotti voitti kultaa supersuurpujottelussa maaliskuussa 2011. Alppihiihdon Eurooppa-cupissa Borsotti on voittanut kaksi kilpailua. MM-kilpailujen suurpujottelussa Borsotti sijoittui 28:nneksi Garmisch-Partenkirchenissä 2011 ja 24:nneksi Beaver Creekissä 2015.


title: Giovanni Borsotti

text: Borsotti kilpaili maailmancupissa ensimmäisen kerran Kranjska Goran suurpujottelussa helmikuussa 2009. Maailmancupin pisteille hän pääsi ensimmäisen kerran Alta Badian suurpujottelussa joulukuussa 2010 oltuaan 22:s. Kymmenen parhaan joukkoon hän sijoittui ensimmäisen kerran oltuaan kuudes Val d’Isèren suurpujottelussa joulukuussa 2015.


title: Malesian väestö

text: Malesian väestö koostuu Malesian liittovaltion alueella asuvista malaijeista, kiinalaisista ja intialaisista, sekä useista alkuperäiskansoista. Maan asukasluku on noin 30 miljoonaa ja väestönkasvu on suhteellisen nopeaa. Suurin osa väestöstä asuu Länsi-Malesian rannikkoseuduilla. Puhutuimmat kielet ovat malaiji, kiina ja tamili. Lisäksi maassa puhutaan useita vähemmistökieliä.


title: Malesian väestö

text: Malesia on moniin muihin Kaakkois-Aasian maihin verrattuna vähäväkinen, maan asukasluku on noin 30 miljoonaa. Asutus on keskittynyt Malakan niemimaalle, missä asuu 80 % maan väestöstä. Itä-Malesian osavaltioiden yhteenlaskettu asukasluku on 5,4 miljoonaa. Malesian vuosittainen väestönkasvu oli vuoden 2014 arvion mukaan 1,47 %.


title: Malesian väestö

text: Maan valtaväestön muodostavat malaijit, joita Malesian väestöstä on noin 50 %. Kiinalaisia on noin neljäsosa väestöstä ja intialaisia vajaa 10 %. Malaijeista ja muista Malesian alkuperäiskansoista käytetään nimitystä bumiputrat - maan pojat. Loput etniset ryhmät, kuten kiinalais- ja intialaisväestönosat ovat ei-bumiputria. Bumiputrat ovat asuttaneet Malesian aluetta tuhansia vuosia, toisin kuin kiinalais- ja intialaisväestö, jotka ovat tulleet alueelle pääasiassa 1800- ja 1900-luvun siirtomaa-aikana.


title: Malesian väestö

text: Malaijit eivät kuitenkaan ole Malesian alkuperäisasukkaita. Nykyisten Malesian malaijien esi-isät saapuivat alueelle 4000-2000 vuotta sitten Indokiinan ja eteläisen Kiinan alueelta. Malaijien tulon aikaan Malakan niemimaalla asui orang asli -kansoja. Borneon sademetsissä taas asui useita alkuperäiskansoja, runsaslukuisimpina dajakit.


title: Malesian väestö

text: Malesian malaijit muodostavat maan suurimman väestönosan. Länsi-Malesiassa maan rannikkoalueiden asukkaista malaijeja on noin 60 prosenttia. Itä-Malesiassa malaijit ovat vähemmistönä, sillä Borneolla malaijeja on vain 20 % väestöstä. Malesiassa politiikka on on ollut malaijeja suosivaa, sillä väestön enemmistön muodostamat malaijit ovat olleet vähävaraisempia kuin kiinalaiset. Politiikalla on pyritty tasaamaan tuloeroja ja estämään etnisiä levottomuuksia.


title: Malesian väestö

text: Malaijit muodostavat enemmistön kaikissa muissa Malakan niemimaan osavaltioissa paitsi Penangilla. Itä-Malesian osavaltioissa Sabahissa ja Sarawakissa alkuperäiskansat muodostavat väestön enemmistön.


title: Malesian väestö

text: Kiinalaiset ovat saapuneet Malakan niemimaalle pääasiassa Britannian siirtomaavallan aikana. Britit houkuttelivat politiikallaan kiinalaista työvoimaa. Kiinalaisia oli saapunut alueelle jo vuosisatojen ajan, mutta siirtomaa-aikana kiinalaisia tuli alueelle tuhansittain. Kiina oli brittiläisille siirtomaa-ajan merkittävin työvoiman lähde. Kiinalaisia muutti etenkin kaupunkeihin, missä he toimivat kauppiaina. Kiinalaiset saivat kaupungeissa hallitsevan aseman ja maan talous on edelleen pääosin heidän käsissään. Suurin osa kiinalaisista saapui kuitenkin työskentelemään vaatimattomampiin oloihin, kuten Malakan niemimaan tinakaivoksille ja kumipuuviljelmille.


title: Malesian väestö

text: 1930-luvulla kiinalaisia oli Malaijan väestöstä noin 40 %, mikä aiheutti pelkoa malaijiväestössä, että he joutuvat kokemaan saman kohtalon kuin Pohjois-Amerikan intiaanit. Eniten kiinalaisväestöä asuu pääkaupunki Kuala Lumpurissa, Penangissa ja Johorin osavaltiossa. Penang on Malesian ainoa osavaltio, jossa kiinalaiset ovat enemmistönä.


title: Malesian väestö

text: Kuten kiinalaisetkin, intialaiset tulivat alueelle brittivallan aikana. Intialaisväestöä alkoi saapua alueelle etenkin 1880-luvulla, kun brittiläiset suosivat intialaisia yhä enemmän kiinalaisiin nähden, koska heitä pidettiin sävyisämpinä. Suurin osa intialaisväestöstä saapui alueelle Sri Lankasta tai Tamil Nadusta, joten heidän pääkielensä on tamili. Intialaiset tulivat työskentelemään pääasiassa öljypalmu- ja kumipuuviljelmille. Osa intialaisista oli myös entisiä vankeja, jotka britit sijoittivat pääasiassa Singaporeen. Useat vangeista jäivät vapautumisen jälkeen pysyvästi asumaan Singaporeen.


title: Malesian väestö

text: Intialaisia asuu prosentuaalisesti eniten Selangorissa, missä heitä on 18 % väestöstä.


title: Malesian väestö

text: Muut bumiputrat, eli Malesiassa asuvat alkuperäiskansat, muodostavat maan väestön vähemmistön. Malakan niemimaalla asuvat alkuperäiskansat, orang aslit, ovat keskittyneet maan sisäosiin, minne he ovat siirtyneet rannikoille keskittyneen malaijiasutuksen tieltä. Orang aslit ovat yleisnimitys Malakan niemimaan alkuperäiskansoille, joita ovat semangit, protomalaijit ja senoit. Semangit, joita kutsutaan myös negritoiksi, asuvat maan pohjoisosassa, protomalaijit eteläosassa ja senoit keskiosissa. Semangien väkiluku on noin 3 500, protomalaijien noin 50 000 ja senoiden noin 60 000.


title: Malesian väestö

text: Alkuperäiskansat ovat osin kaupungistuneet ja sulautuneet malaijiväestöön. Malesian hallitus on myös politiikallaan pyrkinyt asuttamaan alkuperäiskansoja tietyille alueille, mikä on tuhonnut heimojen alkuperäistä kulttuuria. Käytännössä tavoitteena on ollut alkuperäiskansojen sulauttaminen malaijiväestöön.


title: Malesian väestö

text: Etenkin Itä-Malesian Sabahin ja Sarawakin väestöstä huomattava osa on alkuperäiskansoja ja malaijit ovat alueella vähemmistönä. Sarawakin ja Sabahin alkuperäiskansojen väkiluku on yhteenlaskettuna noin kolme miljoonaa. Alkuperäiskansat eivät Itä-Malesiassa muodosta yhtenäistä ryhmää, vaan heidät voidaan jakaa noin 40 etniseen ryhmään. Suurimmat kansat ovat dajakit, ibanit, bidayuht, melanaut, kadazanit, bajaut, murut, orang ulut ja sulukit. Monet heimot elävät edelleen varsin alkukantaista elämää.


title: Malesian väestö

text: Malesian etniset ryhmät elävät useimmiten rauhassa keskenään. Seka-avioliitot etnisten ryhmien välillä ovat harvinaisia. Yhtenä syynä siihen on se että kiinalaisväestö asuu kaupungeissa ja intialaisväestö plantaasien lähettyvillä. Malaijit ovat taas levittäytyneet ympäri maata. Uudet maahanmuuttajatkin hankkivat puolisonsa yleensä vanhasta kotimaastaan.


title: Malesian väestö

text: Malesiassa noudatettu politiikka on myös estänyt väestönosien sekoittumista keskenään, sillä politiikka on bumiputraväestöä suosivaa, mikä on nostanut malaijikulttuurin ja islamin erikoisasemaan.


title: Malesian väestö

text: Vakavimmat mellakat etnisten ryhmien välillä ovat sattuneet 1960-luvulla. Malesian liittovaltion perustamisen jälkeen vuonna Malakan niemimaan malaijienemmistön ja Singaporen kiinalaisenemmistön väliset jännitteet purkautuivat levottomuuksiksi Singaporessa, mikä johti omalta osaltaan Singaporen erottamiseen Malesiasta. Vuonna 1969 sattuneissa mellakoissa Kuala Lumpurissa kuoli lähes 200 henkeä, kun jännitteet malaijiväestön ja kiinalaisväestön välillä purkautuivat väkivaltaisuuksiksi. Tapauksen jälkeen maan politiikkaa muutettiin malaijeja suosivammaksi, millä on pyritty estämään levottomuuksia. Vuonna 2001 sattui toistaiseksi pahin mellakka vuoden 1969 verilöylyn jälkeen, kun Kuala Lumpurissa kuusi ihmistä sai surmansa intialais- ja malaijiväestön välisessä mellakassa.


title: Malesian väestö

text: Malesia on kuitenkin malliesimerkki maasta, missä väestön eri etniset ryhmät elävät rauhanomaisesti keskenään, vaikka ristiriitoja ovat aiheuttaneet varallisuuden epätasainen jakautuminen eri väestönosille.


title: Malesian väestö

text: Maan virallinen kieli on malaiji, "bahasa melayu", joka on malaijiväestön pääkieli. Muut pääkielet ovat englanti, mandariinikiina ja tamili. Kiinalaisväestö puhuu mandariinin lisäksi kantonia, hokkienia, hakkaa, hainania ja foochownia. Intialaisväestö puhuu enimmäkseen tamilia, mutta osa puhuu myös telugua tai punjabia. Maan lingua francana on käytetty brittienglantia. Englanti on saanut runsaasti vaikutteita paikalliskielistä, ja maassa puhuttavaa kreolienglantia kutsutaan manglishiksi.


title: Malesian väestö

text: Kaikkiaan Malesiassa puhutaan noin 140 eri kieltä, joista Länsi-Malesiassa puhutaan noin neljääkymmentä. Itä-Malesiassa puhutaan useita alkuperäiskansojen kieliä. Suurimmat vähemmistökielet ovat iban ja kadazan.


title: Malesian väestö

text: Malesian valtauskonto on islam, joka on malaijiväestön uskonto. Muslimeja on kaikkiaan 60 % väestöstä. Suurin osa kiinalaisista on buddhalaisia, joita koko väestöstä on noin 19%. Enemmistö intialaisista on hinduja, joita on noin 6 %. Kristittyjä on 9 % väestöstä. Kiinalaisten vähemmistönä on muun muassa konfutselaisia ja taolaisia. Alkuperäiskansat harjoittavat monia eri heimojen uskontoja.


title: Malesian väestö

text: Islam on maan näkyvin uskonto, joka ilmenee myös maan hallinnossa, sillä suurin osa maan osavaltioista on sulttaanin johtamia sulttaanikuntia. Sulttaani on islamilainen arvonimi hallitsijalle. Sulttaanien joukosta valitaan myös maan kuningas, joka on maan muslimien ylin uskonnollinen johtaja. Useimmat malaijit noudattavat ramadania, mutta eivät kaikki. Kiinalais- ja intialaisväestöä paastokuukausi ei koske. Malesiassa islam on varsin maltillista, ja maan hallitus jarruttaa ääri-islamilaisia suuntauksia.


title: Malesian väestö

text: Muut etniset ryhmät viettävät omia uskonnollisia juhliaan. Buddhalainen kiinalaisväestö viettää muun muassa kiinalaista uuttavuotta ja hindulainen intialaisväestö deepavalia.


title: Nate Guenin

text: Nathaniel Lawrence Guenin (s. 10. joulukuuta 1982) on yhdysvaltalainen jääkiekkoilija, joka pelaa NHL-seura Colorado Avalanchessa.


title: Nate Guenin

text: Guenin varattiin New York Rangersiin numerolla 127 . Neljän Ohio State Buckeyesissä pelatun yliopistovuoden jälkeen, Guenin teki vapaana pelaajana 16. elokuuta 2006 Philadelphia Flyersin kanssa sopimuksen. Guenin teki ammattilaisdebyyttinsä kaudella 2006-2007 Flyersin AHL-yhteistyöseura Philadelphia Phantomsissa. Myöhemmin kauden aikana hän teki myös NHL-debyyttinsä. Ensimmäisen pisteensä hän sai syöttäessään kaksi maalia New Jersey Devilsiä vastaan 31. maaliskuuta 2007.


title: Nate Guenin

text: Kahden pääasiassa Phantomsissa viettämänsä kauden jälkeen Guenin siirtyi Pittsburgh Penguinsiin 3. heinäkuuta 2009. 11. helmikuuta 2010 Pittsburgh kauppasi hänet St. Louis Bluesiin vastineeksi Steven Wagnerista.


title: Nate Guenin

text: 2. heinäkuuta 2010 Guenin siirtyi yhden vuoden sopimuksella Columbus Blue Jacketsiin. Hän aloitti kauden 2010-2011 AHL:ssä Springfield Falconsissa, mutta hänet kutsuttiin pian tekemään Blue Jackets -debyyttiänsä Minnesota Wildia vastaan 16. lokakuuta 2010. Kolmen Columbuksessa pelatun pelin jälkeen Guenin palasi Falconsiin ja 4. tammikuuta 2011 hänet kaupattiin Anaheim Ducksiin Trevor Smithin tilalle.


title: Nate Guenin

text: 17. kesäkuuta 2011 Guenin teki kahden vuoden mittaisen jatkosopimuksen Anaheimin kanssa. Seuraavan kauden hän aloitti Anaheimin NHL-kokoonpanossa, jossa teki uransa ensimmäisen NHL-maalin 7. lokakuuta 2011 Buffalo Sabresia vastaan. Guenin pelasi 15 peliä Ducksissa ennen siirtymistään farmijoukkue Syracuse Crunchiin.


title: Nate Guenin

text: NHL:n työsulkukaudella 2012-2013 Guenin pelasi Syracuse Crunchissa joukkueen kapteenina. 13. tammikuuta 2013 Anaheim asetti hänet waiver -listalle. Guenin teki kauden aikana 66 pelissä 4 maalia ja 24 pistettä.


title: Nate Guenin

text: 5. heinäkuuta 2013 Guenin teki vapaana pelaajana vuoden mittaisen kaksisuuntaisen sopimuksen Colorado Avalanchen kanssa. Avalanchen yhdeksän ensimmäisen pelin jälkeen joukkueen päävalmentaja Patrick Roy kertoi hänen pysyvän NHL:ssä kauden loppuun. 7. tammikuuta 2014 Guenin teki kahden vuoden jatkosopimuksen Avalanchen kanssa.


title: Ange Postecoglou

text: Angelos "Ange" Postecoglou (; s. 27. elokuuta 1965 Ateena, Kreikka) on Kreikassa syntynyt, mutta lapsena Australiaan muuttanut australialainen jalkapallovalmentaja ja entinen jalkapalloilija. Vuodesta 2013 asti hän on toiminut Australian jalkapallomaajoukkueen päävalmentajana. Pelaajana Postecoglou oli 184-senttinen puolustaja.


title: Ange Postecoglou

text: Postecogloun kasvattajaseura on South Melbourne FC, jota hän edusti ammattilaisena vuodet 1984–1993. Vuoden 1994 Postecoglou edusti Western Suburbsia, ennen kuin lopetti uransa. Hän edusti maataan alle 20-vuotiaiden maajoukkueessa. Australian jalkapallomaajoukkueessakin Postecoglou pelasi neljä ottelua ilman maaleja.


title: Ange Postecoglou

text: Postecogloun ensimmäinen valmennuspesti oli vuonna 1996 pitkäaikaisen seuransa South Melbournen peräsimessä. Hän valmensi seuraa vuoteen 2000 asti. Vuodet 2000–2007 Postecoglou valmensi Australian alle 20-vuotiaiden maajoukkuetta. Vuonna 2008 hän palasi takaisin synnyinmaahansa Kreikkaan valmentamaan Panachaiki FC:tä. Tuo sopimus ei kuitenkaan kestänyt edes vuotta ja Postecoglou palasi takaisin Australiaan. Seuraavaksi Postecoglou siirtyi valmentamaan A-Leaguen Brisbane Roaria vuonna 2012. Hän toimi seuran valmentajana vuodet 2009–2012 ja voitti liigan kahdesti. Vuodet 2012–13 Postecoglou oli niin ikään A-Leaguessa pelaavan Melbourne Victoryn managerina. Lokakuussa 2013 hänet nimettiin Holger Osieckin paikalle Australian jalkapallomaajoukkueen päävalmentajaksi. Postecoglou johti "Socceroosin" MM-kisoihin, jossa joukkueen tie päättyi kuitenkin alkulohkoon kolmen tappion jälkeen.


title: Koroneia (Boiotia)

text: Koroneia (, tai "Coronea") oli antiikin aikainen kaupunki ja kaupunkivaltio ("polis") Boiotiassa Kreikassa. Sen arkeologinen alue sijaitsee Livadeián kunnassa linnuntietä noin yhdeksän kilometriä kaakkoon Livadeián kaupungista ja noin neljä kilometriä pohjoiseen nykyisestä Koróneian kylästä.


title: Koroneia (Boiotia)

text: Koroneia sijaitsi akropoliina toimineella kukkulalla sekä sen ympäristössä Helikon-vuoren (nyk. Elikónas) lähellä. Kukkula sijaitsi tasangon laidalla etelään Helikonakselle päin johtaneen laakson suulla. Kukkulalta oli hyvä näkymä läheiselle Kopais-järvelle, joka on sittemmin kuivatettu. Kukkulan itäpuolelta virtasi Koralios- eli Kyarios-joki ja länsipuolelta Falaros-joki, jonka sivujoki oli Isomantos eli Hoplias. Koroneian alueesta käytettiin nimitystä "Korōneiakē" ().


title: Koroneia (Boiotia)

text: Koroneian perustajina pidettiin Thessalian Arnesta tulleita boiotialaisia sen jälkeen, kun thessalialaiset olivat ajaneet nämä pois. Kaupunki sai nimensä samannimisestä Thessaliassa sijainneesta kaupungista, joka on muuten tuntemattomampi. Etymologisesti kaupungin nimi perustuu sanaan "koronē", ”kukkula”. Kreikkalaisessa mytologiassa kaupungin perustajaksi esitetään thessalialainen Athamas jälkeläisineen. Varhaisin maininta kaupungista on Homeroksen "Iliaan" laivaluettelossa, jossa se esiintyy yhdessä Haliartoksen kanssa yhtenä boiotialaisista kaupungeista, joka lähetti laivoja Troijan sotaan.


title: Koroneia (Boiotia)

text: Antiikin aikana Koroneia kuului Boiotian liittoon. Kaupungissa vietettiin Pamboiotia-juhlaa, joka oli nimensä mukaisesti kaikkien boiotialaistan yhteinen. Koroneian läheisellä tasangolla sodittiin kaksi merkittävää taistelua. Koroneian ensimmäisessä taistelussa vuonna 447 eaa. boiotialaiset voittivat Tolmideen johtamat ateenalaiset, minkä seurauksena Ateena menetti Boiotiasta joksikin aikaa saamansa hallintavallan. Koroneian toisessa taistelussa Korintin sodan aikaan vuonna 394 eaa. Agesilaoksen johtamat spartalaiset voittivat thebalaiset ja näiden liittolaiset.


title: Koroneia (Boiotia)

text: Kolmannessa pyhässä sodassa fokislaiset valtasivat kaupungin kahdesti Onomarkhoksen johdolla. Makedonian kuningas Filippos II luovutti kaupungin Theban valtaan voitettuaan fokislaiset. Kolmannessa makedonialaissodassa vuonna 171 eaa. kaupunki oli Makedonian puolella roomalaisia vastaan.


title: Koroneia (Boiotia)

text: Koroneian arkeologisia tutkimuksia on suorittanut 2000-luvulla kansainvälinen Ancient Cities of Boeotia -projekti.


title: Koroneia (Boiotia)

text: Tasangolla kaupungin lähellä sijaitsi Athene Itonialle omistettu temppeli. Pausaniaan mukaan temppelissä oli Agorakritoksen 400-luvulla eaa. veistämä pronssinen Athenen kulttikuva. Pausaniaan mukaan kaupungissa oli myös Hermes Epimeliokselle ja tuulille omistetut alttarit sekä hieman alempana myös Heralle omistettu temppeli.


title: Koroneia (Boiotia)

text: Merkittävimmät arkeologiset löydökset kaupungin alueelta ovat Heran temppelin, teatterin sekä agoran jäänteet. Teatteri on paikannettu akropolis-kukkulan koillisrinteeseen, missä on näkyvissä puolikaaren muotoinen, selvästi ei-luonnollinen syventymä, jonka halkaisija on noin 70 metriä. Noin 140 metriä itään teatterilta on bysanttilaisaikaisen tornin rauniot.


title: Colin Miller

text: Colin Miller (s. 29. lokakuuta 1992) on kanadalainen jääkiekkoilija, joka pelaa NHL-seura Vegas Golden Knightsia. Hän Los Angeles Kingsin viidennen kierroksen varaus .


title: Colin Miller

text: Miller pelasi kolme kautta 2010–2013 OHL-joukkue Sault Ste. Marie Greyhoundsissa tehden 174 pelaamassaan ottelussa 31 maalia ja yhteensä 105 tehopistettä. Jäähyminuutteja hänelle kertyi 201 minuuttia. Kauden 2012–2013 päätteeksi hän vastaanotti Mickey Renaud Captain's Trophyn, joka annetaan OHL:n parhaiten jään ulkopuolella johtaajuutta omanneelle kapteenille.


title: Colin Miller

text: 29. heinäkuuta 2013 Los Angeles Kings teki Millerin kanssa kolmen vuoden mittaisen tulokassopimuksen.


title: Turbo Bit

text: Turbo Bit on Tiny Gamesin vuonna 2014 julkaisema autoaiheinen pikselivideopeli. Peli on saatavilla iOSille ja Androidille. Pelin tarkoituksena on ajaa autolla kolmikaistaista tietä mahdollisimman pitkälle. Tehtävää hankaloittaa kuitenkin se, että siinä täytyy myös väistellä toisia autoja. Jos autoon osuu, pelin joutuu aloittamaan alusta. Muita väisteltäviä objekteja ovat lehmät ja öljyläikät, joihin törmäämisestä menettää pisteitä. Jokaisesta ohitetusta autosta saa yhden pisteen. Auto muuttuu näkymättömäksi ja sillä pääsee toisten autojen läpi, jos onnistuu keräämään tähden. Rampista auto hyppää toisten autojen yli. Pelin kaupasta voi ostaa erilaisia autoja.


title: Mickey Renaud Captain's Trophy

text: Mickey Renaud Captain's Trophy on Ontario Hockey League:ssa vuosittain jonkin joukkueen kapteenille annettava palkinto. Se otettiin käyttöön 4. helmikuuta 2009 OHL:n tähdistöottelussa 2009, jota isännöi Windsorissa, Ontariossa sijaitseva WFCU Centre. Valintakomitealle annettiin tehtäväksi myöntää palkinto OHL-joukkueen kapteenille, joka ilmaisee parhaiten johtajuuttaan, intohimoa sekä omistautumistaan jääkiekolle ja joukkueelleen jään ulkopuolella, kuten Mickey Renaud teki koko OHL-uransa ajan.


title: Mickey Renaud Captain's Trophy

text: Mickey Renaud oli Windsor Spitfiresin kapteeni ja Calgary Flamesin viidennen kierroksen varaus ennen menehtymistään 18. helmikuuta 2008. Windsor Spitfires otti hänen numeronsa 18 pois käytöstä seuraavana päivänä ja nosti sen hallin kattoon 25. syyskuuta 2008. Renaud oli entisen Hartford Whalersissa ja Buffalo Sabresissa pelanneen NHL-puolustaja Mark Renaudin poika.


title: Jari Saarinen

text: Jari Petri Juhani Saarinen (s. 4. maaliskuuta 1970) on aktiiviuransa päättänyt suomalainen pikajuoksija. Hän edusti koko uransa ajan Helsingin Kisa-Veikkoja ja hänen valmentajinaan toimivat Kurt Eriksson sekä Tapio Laitinen. Kalevan kisoista Saarinen saavutti pronssia 100 metrin juoksussa sekä hopeaa 200 metrin juoksussa vuonna 1990. Lisäksi hän oli viestijuoksun SM-kisoissa voittamassa 4 x 100 metrin viestijuoksussa kultaa vuonna 1994 sekä 4 x 400 metrin viestijuoksussa kultaa vuonna 1994 ja hopeaa vuonna 1992. Sisäratojen SM-kisoista Saarinen saavutti pronssia 4 x 300 metrin viestijuoksussa vuonna 1989 Virallisissa kilpailuissa hän ei ole esiintynyt vuoden 1995 jälkeen.


title: Ms. Pac-Man

text: Ms. Pac-Man on alun perin Namcon julkaisema toimintapeli, joka julkaistiin vuonna kolikkopelinä. Peli on jatkoa vuonna 1980 ilmestyneelle "Pac-Manille". Siinä esiintyy Pac-Man-hahmon naispuolinen vastine.


title: Ms. Pac-Man

text: Peli on julkaistu myöhemmin myös useille muile alustoille, kuten Atari 2600:lle, Atari 5200:lle, Atari 7800:lle, Atarin 8-bittisille, Commodore VIC-20:lle, Commodore 64:lle, ZX Spectrumille, IBM PC:lle, Apple II:lle, Texas Instruments TI-99/4A:lle, Sega Mega Drivelle, Sega Master Systemille, Nintendo Entertainment Systemille, Super Nintendo Entertainment Systemille, CD-ille, Game Boy Colorille, Xbox 360:lle, iOS:lle, Windows Mobilelle ja Androidille


title: Ms. Pac-Man

text: Pelin pelaaminen on hyvin samanlaista kuin alkuperäisessä "Pac-Manissa". Pelaaja ohjaa Ms. Pac-Mania, jolla täytyy liikkua sokkeloisissa kentissä syöden pisteitä. Tavoitteena on kerätä kaikki kentällä olevat pisteet. Pelaajan perässä kulkevat kuitenkin neljä haamua, Blinky, Pinky, Inky ja Sue (Clyde alkuperäisessä pelissä), joita pelaajan täytyy varoa. Jos pelaaja saa syötyä hedelmän, tämän on mahdollista syödä myös haamuja. Tällöin haamut pakenevat pelaajaa ja aina pelaajan syötyä sellaisen haamu palaa aloituspaikaansa ja alkaa liikkua uudelleen.


title: Mika Koivuvaara

text: Mika Koivuvaara (s. 18. tammikuuta 1966) on aktiiviuransa päättänyt suomalainen pikajuoksija. Hän edusti seuratasolla pääasiassa Kuivasjärven Auraa, mutta menestysvuosiensa 1988-1992 aikana hänen seuranaan oli Oulun Pyrintö. Koivuvaaran valmentajana toimi koko hänen uransa ajan Pekka Karvinen. Kalevan kisoista Koivuvaara saavutti kaksi pronssia 400 metrin juoksussa vuosina 1988 ja 1990. Lisäksi hän oli viestijuoksun SM-kisoissa mukana voittamassa 4 x 400 metrin viestijuoksusta kultaa vuonna 1991, hopeaa vuonna 1990 sekä pronssia vuonna 1992. Sisäratojen SM-kisoista Koivuvaara saavutti 200 metrin juoksusta pronssia vuonna 1988 sekä 400 metrin juoksusta hopeaa vuonna 1988 ja pronssia vuonna 1993. Virallisissa kilpailuissa hän ei ole esiintynyt vuoden 1993 jälkeen.


title: Luettelo Suomen evankelis-luterilaisen kirkon entisistä seurakunnista

text: Tämä on luettelo Suomen evankelis-luterilaisen kirkon entisistä seurakunnista. Se käsittää kirkon seurakunnat, jotka on lakkautettu historiallisella ajalla. Nykyiset seurakunnat ovat sivulla Luettelo Suomen evankelis-luterilaisen kirkon seurakunnista.


text: Tästä luettelosta voi puuttua joitakin nuorempia seurakuntia 1900-luvun loppupuolelta. Lisäksi voi puuttua sellaisia kappeliseurakuntia ja tehdasseurakuntia, joilla ei ollut omia kirkonkirjoja. Luettelossa ei ole huomioitu seurakuntien nimenmuutoksia esimerkiksi kuntaliitosten yhteydessä.


title: Kalevi Hirttiö

text: Kalevi Hirttiö (s. 1959) on rovaniemeläinen eräkirjailija.


title: Kalevi Hirttiö

text: Hirttiö on hallintotieteiden lisensiaatti, joka on toiminut muun muassa asemyyjänä ja opetustehtävissä Lapin yliopistossa. Hänen esikoisteoksensa "Saunapyy" ilmestyi Myllylahden kustantamana vuonna 2012. Toista kirjaansa "Pitkä riiputus" varten Hirttiö sai Suomen Kulttuurirahaston Lapin rahaston apurahan vuonna 2013.


title: Michael Cudlitz

text: Michael Cudlitz (s. 29. joulukuuta 1964) on yhdysvaltalainen näyttelijä. Hänet tunnetaan parhaiten rooleistaan televisiosarjoissa "Southland", "Taistelutoverit" ja "The Walking Dead". Hän näytteli vartija Bobia sarjassa "Pako". Cudlitz on myös näytellyt useissa elokuvissa ja ollut ääninäyttelijänä muutamassa videopelissä.


title: Michael Cudlitz

text: Cudlitz on naimisissa Rachel Cudlitzin kanssa ja heillä on kaksi lasta.


title: CandyTown

text: CandyTown on suomalaisen elokuvamyymäläketju FilmTownin omistuksessa oleva makeismyymäläketju. Myymäläketju perustettiin maaliskuussa 2011, jolloin tämän myymäläkonseptia haluttiin laajentaa FilmTownin ulkopuolelle perustamalla ensimmäiset myymälät Helsinkiin. Toukokuussa 2014 yritys avasi uudet myymälät Joensuun kävelykadulle sekä Turun Forumiin. Yrityksen johtajana toimii Tero Nurminen.


title: CandyTown

text: CandyTownien valikoimiin kuuluu irtomakeiset, jäätelöt sekä SnowSlush -jäähilejuomat.


title: CandyTown

text: Ketjulla on yhteensä yhdeksän myymälää, ja ne sijaitsevat seuraavilla paikkakunnilla:


title: Andrew Bodnarchuk

text: Andrew Bodnarchuk (s. 11. heinäkuuta 1988) on kanadalainen jääkiekkoilija, joka siirtyi kesällä 2016 Dallas Starsin organisaatioon, jossa hän on pelannut farmiseura Texas Starsissa. Hän on pelannut pääosan urastaan AHL:ssä, jossa hän oli voittamassa keväällä 2015 Manchester Monarchsissa Calder Cupia.


title: Andrew Bodnarchuk

text: Bodnarchuk pelasi juniorikiekkoa QMJHL-joukkue Halifax Mooseheadsissa. Hän on Boston Bruinsin viidennen kierroksen varaus . Pelattuaan suurimman osan kaudesta 2009-2010 AHL-joukkue Providence Bruinsissa, Bodnarchuk pääsi 3. huhtikuuta 2010 tekemään NHL-debyyttinsä Toronto Maple Leafsia vastaan.


title: Andrew Bodnarchuk

text: 6. heinäkuuta 2012 Bodnarchuk teki yhden vuoden sopimuksen Los Angeles Kingsin kanssa. Hän pelasi Kingsin organisaatiossa kolmen kauden ajan, mutta pelasi koko ajan vain farmijoukkue Manchester Monarchsissa. Kaudella 2013–2014 Bodnarchuk oli Monarchsien eniten pisteitä tehnyt puolustaja tehoillaan 8+24. Tehotilastossa hän keräsi saldon +43, jolla hän voitti koko AHL:n tehotilaston.


title: Andrew Bodnarchuk

text: Kolmen Manchsterissa pelatun kauden jälkeen Bodnarchuk teki kesällä 2015 vuoden sopimuksen Columbus Blue Jacketsin kanssa. Bodnarchuk pelasi Blue Jacketsissa 16 ottelua, kunnes Colorado Avalanche nappasi hänet siirtolistalta. Loppukauden aikana hän edusti Avalanchea 21 ottelussa ja AHL:n Lake Erie Monstersia 14 ottelussa. Bodnarchuk jatkoi Avalanchen organisaatiosta Dallas Starsiin, jonka kanssa hän teki kesällä 2016 kaksivuotisen sopimuksen.